hotchpotch/miracl-hf-unified huggingface dataset:
జగన్నాథ దేవాలయం, బరిపడ
శ్రీ జగన్నాథ దేవాలయం () భారతదేశంలోని ఒడిషా రాష్ట్రానికి చెందిన మయూర్‌భంజ్ జిల్లాలోని బరిపడ గ్రామంలో నెలకొని ఉన్న జగన్నాథస్వామి ఆలయం. జగన్నాథ అనే పదం సంస్కృత పదం నుంది ఉత్పత్తి అయినది. సంస్కృత భాషలో జగత్ అనగా విశ్వం మరియు నాథుడు అనగా ప్రభువు.
ఈ దేవాలయ శిఖరం పంచత్నం. ఇది ఒరిస్సా, బరిపడ లోని రెండవ శ్రీ క్షేత్రము. ఈ దేవాలయం ఒడిశా లోని అతి పురాతన దేవాలయం. ఈ దేవాలయ రథాయాత్ర పూరి తరువాత గల పురాతన చరిత్ర కలది. ఇచట రథాయాత్రను 500 సంవత్సరాలకు పూర్వం నుండి నిర్వహిస్తున్నారు. బరిపద రథ యాత్ర యొక్క ఆచారాలు ప్రత్యేకమైనవి. సుబద్ర రాథాన్ని లాగేందుకు ఆడ భక్తులకు ప్రాధాన్యత ఇస్తారు. ఇది పొరుగు రాష్ట్రాల నుండి స్త్రీ భక్తులను ఆకర్షిస్తుంది.
జగన్నాథ దేవాలయం, గుణుపూర్
జగన్నాథ దేవాలయం, ఒడిశా రాష్ట్రంలోని గుణుపూర్ పాత గుణుపూర్ ప్రాంతంలో గుణుపూర్ పట్టణానికి తూర్పు చివరన నెలకొని ఉన్నది. పురాతన దేవాలయం జైపూర్ మహారాజు విక్రమదేవ్ చే 100 సంవత్సరాల క్రితం నిర్మించబడినది.
జగన్నాథ స్వామి , బలభద్రుడు మరియు సుభద్ర లు దేవాలయంలోని ముఖ్యమైన దేవతలు. ఈ దేవాలయ ప్రస్తుత నిర్మాణం కొత్తగా 1997లో నిర్మించబడినది. పురాతన నిర్మాణం ప్రస్తుత దేవాలయం ప్రక్కన ఉన్నది.
ఈ దేవాలయం కొరాపుట్ లోని శబర శ్రీక్షేత్రం నుండి 180 కి.మీ దూరంలో ఉన్నది.
శకుంతలా పరాంజపే
శకుంతలా పరాంజపే (17 జనవరి 1906 – 3 మే 2000) ఒక భారతీయ రచయిత్రి మరియు ప్రసిద్ధ సంఘ సేవకురాలు. ఈమె 1958–64 ల మధ్య కాలంలో మహారాష్ట్ర శాసనమండలి సభ్యురాలు మరియు 1964–70 ల మధ్య రాజ్యసభలో నామినేటెడ్ సభ్యురాలు.
. కుటుంబ నియంత్రణ క్షేత్రంలో 1938 నుండి ఈమె చేసిన సేవలను గుర్తించి భారత ప్రభుత్వం 1991లో ఈమెకు పద్మభూషణ్ పురస్కారం ప్రదానం చేసింది.
ఈమె ప్రఖ్యాత గణిత మేధావి ఆర్.పి. పరాంజపే కుమార్తె. అతడు 1944-1947ల మధ్య ఆస్ట్రేలియా దేశానికి భారత హై కమీషనర్‌గా పనిచేశాడు.
ఈమె కేంబ్రిడ్జిలో 1929లో గణితశాస్త్రం చదివింది.మరుసటి సంవత్సరం లండన్ విశ్వవిద్యాలయం నుండి డిప్లొమా ఇన్ ఎడ్యుకేషన్ చేసింది.
ఈమె 1930లలో స్విట్జర్లాండ్, జెనీవాలోని అంతర్జాతీయ కార్మిక సంస్థలో పనిచేసింది. ఈమె 1930 - 40 దశకాలలో కొన్ని మరాఠీ మరియు హిందీ సినిమాలలో నటించింది. ఈమె నటించిన సినిమాలలో వి.శాంతారాం నిర్మించిన దునియా న మానే ప్రసిద్ధి చెందింది. 
ఈమె మరాఠీ భాషలో ఎన్నో నాటకాలు, కథలు, నవలలు వ్రాసింది. కొన్ని ఇంగ్లీషు భాషలలో కూడా వ్రాసింది.
ఈమె మరాఠీలో వ్రాసిన ఒక కథ ఆధారంగా 2003లో హిందీలో యే హై చక్కడ్ బక్కడ్ బంబే బో అనే బాలల సినిమా తీయబడింది.
శకుంతల రష్యాకు చెందిన యౌరా స్లెట్జాఫ్ అనే పేయింటర్‌ను వివాహం చేసుకుంది. వీరికి 1938లో సాయి పరాంజపే జన్మించింది. కూతురు పుట్టిన కొద్ది రోజులకే ఈమె యౌరాతో విడాకులు తీసుకుంది.
సాయి పరాంజపే హిందీ సినిమాల దర్శకురాలిగా, సినిమా రచయిత్రిగా పేరు గడించింది. ఈమెకు కూడా 2006లో పద్మభూషణ్ పురస్కారం లభించింది.
శకుంతలా పరాంజపే ఈ క్రింది సినిమాలలో నటించింది:
దూసి ధర్మారావు
దూసి ధర్మారావు తెలుగు కవి, సాహితీకారుడు, రచయిత, గీత రచయిత మరియు సంఘ సేవకుడు . ఇన్‌కం టాక్స్ కన్వీనర్ గా ఉన్న ఆయన శ్రీకాకుళం నాగరికత, శ్రీకాకుళం ప్రముఖులు, పర్యావరణము, విద్య ప్రాధాన్యం తదితరాల మేళవింపుతో ఎన్నో పాటలు సుమారు 200 పైగా వ్రాసారు. ఆయన అర్థ శతాబ్దానికి పైగా ఉత్తర కోస్తా సాంస్కృతిక చరిత్రలో అలుపు లేని కృషి చేసారు.
ఆయన తెలుగు అధ్యాపకునిగా పనిచేసారు. ఆయన శ్రీకాకుళం జిల్లా ఆమదాలవలస మండలానికి చెందిన దూసి గ్రామానికి చెందినవాడు. ఆయన తాతగారు "దూసి జగన్నాథం" "తూర్పు భాగవతం"ను రూపొందించారు. అది తన స్వంత హక్కులతో ఒక గ్రామీణ కళారూపంగా మారింది. తన ప్రత్యక్ష ప్రదర్శనలు మరియు దాని విభిన్న మరియు సంధానిత దరువుల బాహ్య స్పందనలు అతనిని సంగీత వ్యక్తీకరణకు ఒక నైపుణ్యాన్ని పొందేందుకు ప్రేరేపించింది. ఇది ధర్మారావును హార్మోనియం చేర్చుకొనేందుకు దోహదపడింది. ఇది అతనిని థియేటర్లోకి ప్రవేశించడానికి దోహదపడింది మరియు ఒక మంచి సంఖ్యలో థియేటర్ ప్రదర్శనలు మరియు నృత్య ప్రదర్శనలకు సంగీతాన్ని అందించింది. ఆయన దూరదర్శన్ మరియు ఆల్ ఇండియా రేడియోలలో ఆమోదం పొందిన పాటల రచయిత.
ఆయన కోస్తాంధ్రలో 18కి పైగా వివిధ సాంస్కృతిక కోణాలలో రచనలను చేసారు. ఆయన జూనియర్ కళాశాలలో అధ్యాపకునిగా పదవీవిరమణ చేసారు. కళింగాధ్ర చరిత్ర, రస తరంగిణి, నా చుపులో ఐరోపా యాత్ర తదితర పుస్తకాలు రచించారు. శ్రీకాకుళంలో సంస్కృతిక కార్యక్రమాల నిర్వహణలో చురుగ్గా పాల్గొనేవారు. ఇటీవల ఢిల్లీలోజరిగిన ఉగాది వేడుకల్లో పురస్కారాన్ని కూడా అందుకున్నారు.
ఇన్‌కం టాక్స్ జిల్లా కన్వీనరుగా, కవిగా, రచయితగా, సాహిత్యవేత్తగా జిల్లా వాసులకు ధర్మారావు సుపరిచితుడు. శ్రీకాకుళంలో నాగావళి నది కొత్త బ్రిడ్జి నుండి జాతీయ రహదారి వరకు ప్రముఖుల విగ్రహాల ఏర్పాటులో ఆయన కృషి ఉంది. ఆయన రచనల్లో "వెన్నెలతో మాట్లాడితే" కవిత సంకలనం విశేష ప్రాచుర్యం పొందింది. వందేమాతరం గేయరచన, స్వాతంత్ర్యోద్యమ ఘట్టాలు, నేనే శ్రీకాకుళం గేయరచన, తెలుగు జాతి వనన, రచనలు చేసారు. సౌరభం రసతరంగిణి పేరిట సాహిత్య వ్యాస సంపుటాలు ప్రచురించారు. మానుకొండ చలపతిరావు అనువాద వ్యాసాలను రాసేవారు. 2017 మార్చి 20 న ఆయన రచించిన "కళీంగ సామ్రాజ్య చోడంగులు" పుస్తకాన్ని ఆవిష్కరించారు. సంప్రదాయ గురుకుల నాట్యాలయం ఏర్పాటుకు కృషిచేసారు. రాజ్యలక్ష్మి ఫౌండేషన్ లో పదేళ్ళపాటు విశేష సేవలంచించారు.
ఏప్రిల్ 30 2017 న రాత్రి విశాఖపట్నంలోని నోవాటెల్ హోటల్ సమీపంలో ఒక ప్రైవేటు స్కూలు బస్సు అదుపు తప్పి బీచ్ కి వచ్చిన పర్యాటకులపైకి దూసుకు వచ్చింది. ఈ సంఘటనలో ఆయన మృతి చెందారు.
మందార్ మధుకర్ దేశ్‌ముఖ్
మందార్ మధుకర్ దేశ్‌ముఖ్ (జననం 20 అక్టోబరు 1974) భారతీయ భౌతిక శాస్త్రవేత్త. ఆయన ముఖ్యంగా ముంబై లోని టాటా ఇనిస్టిట్యూట్ ఆఫ్ ఫండమెంటల్ రీసెర్చ్ లో నానోస్కేల్స్ అరియు "మీసోస్కోపిక్ ఫిజిక్స్" లో కృషి చేస్తున్నారు. ఆయనకు 2015 లో శాంతిస్వరూప్ భట్నాగర్ శాస్త్ర మరియు సాంకేతిక పురస్కారం లభించింది. ఇది భారతదేశంలో శాస్త్రవిజ్ఞానంలో కృషిచేసేవారికి దక్కే అతి గౌరవనీయమైన పురస్కారం. ఆయనకు భౌతిక రసాయన శాస్త్రాల విభాగంలో ఈ పురస్కారం లభించింది. ఆయన 1996లో ఇండియన్ ఇనిస్టిట్యూట్ ఆఫ్ టెక్నాలజీ, బాంబే లో బి.టెక్ పూర్తిచేసారు. 2002లో డి. సి. రల్ఫా పర్యవేక్షణలో కార్నెల్ విశ్వవిద్యాలయం నుండి పి.హెచ్.డి ని పొందారు.
ఆయన భార్య ప్రీతా పంత్ కూడా కార్నెల్ల్ విశ్వవిద్యాలయంలో పి. హెచ్. డి చేసింది. ఆమె ఐ.ఐ.టి బొంబాయిలో అసిస్టెంట్ ప్రొఫెసరుగా ఉన్నారు.
నీలంరాజు గంగా ప్రసాదరావు
నీలంరాజు గంగా ప్రసాదరావు  (1927–2016) ప్రముఖ వ్యవసాయ శాస్త్రవేత్త, హైబ్రిడ్ జొన్న పితామహుడు. ఆయన కృషి వల్ల హైబ్రిడ్ జొన్న రకాలు సీఎస్‌హెచ్ 1, సీఎస్‌హెచ్ 5, సీఎస్‌హెచ్ 9 వంటివి దేశంలో బాగా ప్రాచుర్యం పొందాయి. దేశవాళీ పత్తి, బఠానీ, ఆముదం తదితర పంటల అభివృద్ధికి ప్రసాదరావు విశేష కృషి చేశారు. ఆయన ఐక్యరాజ్యసమితికి చెందిన ఆహార, వ్యవసాయ సంస్థతోపాటు జాతీయ, అంతర్జాతీయ సంస్థల్లో పలు పదవులు నిర్వహించారు. ఆయన వసంతరావ్ నాయక్ మరాథ్వాడా వ్యవసాయ విశ్వవిద్యాలయానికి ఉప కులపతిగానూ మరియు ఇండియన్ కౌన్సి ఆఫ్ అగ్రికల్చరల్ రీసెర్చె లో సభ్యునిగా తన సేవలనందించాడు. ఆయనకు 1966 లో శాంతిస్వరూప్ భట్నాగర్‌ అవార్డు జివశాస్త్ర రంగంలో లభించింది.
ఆయన సెప్టెబరు 5, 1927 న ఆంధ్రప్రదేశ్ రాష్ట్రంలోని ప్రకాశం జిల్లాలో జన్మించాడు. బాపట్లలోని వ్యవసాయ విశ్వవిద్యాలయంలో వ్యవసాయ బి.యస్సీ డిగ్రీని పొందాడు. ఆయన ఇండియన్ అగ్రికల్చరల్ రీసెర్చ్ ఇనిస్టిట్యూట్ నుండి మాస్టర్ డిగ్రీ పొందిన తరువాత 1958 లో బీహార్ విశ్వవిద్యాలయం నుండి పి.హెచ్.డి పొందాడు. చంద్రశేఖర్ ఆజాద్ యూనివర్శిటీ ఆఫ్ అగ్రికల్చరల్ అండ్ టెక్నాలజీ ఆయనను డాక్టర్ ఆఫ్ సైన్స్ పురస్కారాన్ని అందించింది. ఆయన వృత్తి జీవితం ఉస్మానియా విశ్వవిద్యాలయంలొ అధ్యాపకునిగా ప్రారంభమైనది. కానీ తరువాత ఆయన ఇండియన్ అగ్రికచ్లరల్ రీసెర్చ్ ఇనిస్టిట్యూట్ లో జొన్న యొక్క ప్లాంట్ బ్రీడర్ గా చేరాడు. ఆయన ఆల్ ఇండియా జొన్న అభివృద్ది ప్రాజెక్టు కు కో ఆర్డినేటరుగానూ, హైదరాబాదు లోని ఐ.ఎ.ఆర్.ఐ కు అధితిగానూ సేవలనందించారు. ఆయన హైదరాబాదులోని వ్యవసాయ కళాశాలలోనూ మరియు న్యూఢిల్లీ లోని ఐ.ఎ.ఆర్.ఐ కాంపస్ లలో ఫాకల్టీ సభ్యునిగా పనిచెసాడు. ఆయన వసంతరావు నాయిక్ మరాఠ్వాడా అగ్రికల్చరల్ విశ్వవిద్యాలయం లో వైస్ ఛాన్సలర్ గా పనిచేసే ముందు పశ్చిమ ఆఫ్రికాలోని ఇంటర్నేషనల్ క్రాప్స్ రీసెర్చ్ ఇనిస్టిట్యూట్ ఫర్ ద సెమి-అరిడ్ ట్రాపిక్స్ లో జొన్న పెంపకందారునిగా సేవలనందించాడు. యునైటెడ్ స్టేట్స్ లోని ఫుడ్ అండ్ అగ్రికల్చరల్ ఆర్గనైజేషన్ లో కన్సల్టెండ్ గా కూడా పనిచేసాడు. ఆయన కృషి వల్ల హైబ్రిడ్ జొన్న రకాలు సీఎస్‌హెచ్ 1, సీఎస్‌హెచ్ 5, సీఎస్‌హెచ్ 9 వంటివి దేశంలో బాగా ప్రాచుర్యం పొందాయి. భారతదేశం మరియు ఆఫ్రికా దేశాలలో ఖరీఫ్ కాలంలో పంటలకు ఇవి ఎంతో సహాయపడ్డాయి.
ఆయన ఇతర పంటలైన ప్రత్తి, కందులు మరియు ఆముదం లలో కొత్త వ్యవసాయ విధానాలను కూడా ప్రవేశపెట్టాడు. ఆయన సుమారు 200 పరిశోధనా పత్రాలను వివిధ జర్నల్స్ లలో ప్రచురించాడు.
ఆయన జూలై 27, 2016 న తన 88 వ యేట హైదబాదులో మరణించాడు.
రమేష్ వెంకట శొంఠి
రమేష్ వెంకట శొంఠి భారతీయ వృక్ష జన్యు శాస్త్రవేత్త. ఆయన హైదరాబాదు విశ్వవిద్యాలయం నుండి లైఫ్ సైన్సెస్ లో ఎం.ఫిల్ చేసాడు. ఆయన ఉతా విశ్వవిద్యాలయం నుండి బాక్టీరియల్ జెనెటిక్స్ లో డాక్టర్ ఆఫ్ ఫిలాసఫీ చేసాడు. మాసాచుసెట్స్ ఇనిస్టిట్యూట్ ఆఫ్ టెక్నాలజీ నుండి ప్లాంట్ జెనెటిక్స్ లో పోస్టు డాక్టరల్ శిక్షణ పొందాడు. ఆయన భారతదేశంలోని హైదరాబాదు లోని సెంటర్ ఫర్ సెల్యులర్ అండ్ మాలిక్యులర్ బయాలజీ లో సీనియర్ శాస్త్రవేత్తగా పనిచేస్తున్నాడు. ఆయనకు భారతదేశంలో శాస్త్ర సాంకేతిక రంగాలలో అత్యున్నత పురస్కారమైన శాంతిస్వరూప్ భట్నాగర్ పురస్కారం 2004 లో లభించింది. ఈ పురసారం బయో సైన్స్ విభాగంలో లభించింది.
డింపుల్ కపాడియా
డింపుల్ కపాడియా (జననం 8 జూన్ 1957) is ఒక భారతీయ సినిమా నటి. ప్రముఖ హిందీ నటుడు రాజ్ కపూర్ 1973లో తానే నిర్మించి, దర్శకత్వం వహించిన "బాబీ" చిత్రంలో ఈమెను పరిచయం చేశాడు. అప్పుడు ఆమె వయసు 16 సంవత్సరాలు. అదే సంవత్సరం ఈమె హిందీ సినిమా నటుడు రాజేష్ ఖన్నాను వివాహం చేసుకుని సినిమాల నుండి విరమించింది. 1984లో రాజేష్ ఖన్నాతో విడాకులు తీసుకున్న తర్వాత తిరిగి సినిమా రంగప్రవేశం చేసింది. తొలి చిత్రం బాబీ, 1985లో విడుదలైన "సాగర్" చిత్రాలలో ఈమె నటనకు ఉత్తమ నటిగా ఫిల్మ్‌ఫేర్ పురస్కారం లభించింది.
డింపుల్ కపాడియా గుజరాతీ పారిశ్రామికవేత్త చున్నీభాయ్ కపాడియా, బెట్టీ దంపతుల నలుగురు సంతానంలో పెద్ద కుమర్తె. ఈమెకు సింపుల్ కపాడియా, రీమ్‌ కపాడియా అనే చెల్లెళ్ళు, మున్నా అనే తమ్ముడు ఉన్నారు. వీరి కుటుంబం ముంబయి లోని శాంతాక్రజ్ అనే ప్రాంతంలో నివసించేది. ఈమె సెయింట్ జోసెఫ్స్ కాన్వెంట్ హైస్కూలులో చదువుకుంది.. ఈమె తన తొలి సినిమా బాబీ విడుదల కావడానికి ఆరు నెలల క్రితమే 1973లో సినీ నటుడు రాజేష్ ఖన్నా ను వివాహం చేసుకుంది. ఆ తర్వాత ఈమె 12 సంవత్సరాల కాలం సినిమాలకు దూరంగా ఉంది. ఈమెకు ట్వింకిల్ (జ.1973), రింకీ (జ.1977) లు జన్మించారు.
ఈమె రాజేష్ ఖన్నాతో 1982 ఏప్రిల్‌లో విడాకులు పుచ్చుకుంది. తన కుమార్తెలను తన తల్లిదండ్రుల వద్ద వదిలివేసింది.
రెండేళ్ల తరువాత సినిమా రంగంలో పునఃప్రవేశం చేసింది.
ఈమె కుమార్తెలు ఇద్దరూ సినిమా నటులుగా రాణించి జీవితంలో స్థిరపడ్డారు. పెద్ద కుమార్తె ట్వింకిల్ ఖన్నా సినిమా నటుడు అక్షయ్ కుమార్ ను వివాహం చేసుకుంది.
ఈమెకు చిన్నతనం నుండే సినిమాలలో నటించాలన్న కోరిక ఉండేది.
తేజస్వి మదివాడ
తేజస్వి మదివాడ తెలుగు సినిమా నటి మరియు ప్రచారకర్త. తమిళ చిత్రంలో కూడా నటించింది. 2013లో వచ్చిన సీతమ్మ వాకిట్లో సిరిమల్లె చెట్టు చిత్రంద్వారా తెలుగు తెరకు పరిచయమైన తేజస్వికి రాంగోపాల్ వర్మ దర్శకత్వంలో వచ్చిన ఐస్‌క్రీం చిత్రంతో హీరోయిన్‌గా గుర్తింపు వచ్చింది.
తేజస్వి 1991, జూలై3న హైదరాబాద్ లో జన్మించింది. నాన్న ప్రభుత్వ ఉద్యోగి. మాస్‌ కమ్యూనికేషన్‌లో డిగ్రీ చేసింది.
చిన్నతనంలోనే కూచిపూడి నేర్చుకున్న తేజస్వి క్రమంగా పాశ్చాత్య నృత్యరీతులపైనా దృష్టిపెట్టింది. హెచ్‌.ఎస్‌.బీ.సీ., మైక్రోసాఫ్ట్‌ లాంటి సంస్థల్లో డాన్స్‌ తరగతులు నిర్వహించింది. సినిమాల్లోకి రాకముందు ఓ డ్యాన్స్‌ ఇనిస్టిట్యూట్‌లో పార్ట్‌టైం డ్యాన్స్‌ ఇన్‌స్ట్రక్టర్‌గా చేసింది. మొదటగా అల్లు అర్జున్ తో కలిసి 7అప్‌ ప్రకటనకు పనిచేసింది. తరవాత డాబర్‌ గులాబరీ నిర్వహించిన పోటీలో ద్వితీయ స్థానంలో నిలిచింది. మిస్‌ హైదరాబాద్‌ గా ఎంపికయింది.
డ్యాన్స్ తరగతులు తీసుకుంటూనే మాస్‌ కమ్యూనికేషన్‌ అండ్‌ జర్నలిజంలో డిగ్రీ పూర్తిచేసిన తేజస్వి హైదరాబాద్ విశ్వవిద్యాలయం లోని ఎం.ఎ. లో చేరింది. అదే సమయంలో సీతమ్మ వాకిట్లో సిరిమల్లె చెట్టు లో అవకాశం వచ్చింది. ఆ సినిమా విడుదలయ్యాక వరుసగా అవకాశాలు వచ్చాయి.
విప్పర్తి ప్రణవమూర్తి
విప్పర్తి ప్రణవమూర్తి ప్రముఖ వైద్యులు. ఆయన 1994 నుండి 2001 వరకు ఆంధ్ర వైద్య కళాశాల ప్రిన్సిపాల్ గా ఉన్నారు.
ఆయన పశ్చిమ గోదావరి జిల్లా కస్పా పెంటపాడు గ్రామంలో 1942 ఫిబ్రవరి 1 న జన్మించారు. తండ్రి పేరు సూర్యనారాయణరావు. ఆంధ్ర మెడికల్ కళాశాల (విశాఖపట్నం) నుండి 1965 లో ఎం.బి.బి.ఎస్ డిగ్రీని పొందారు. తరువాత 1970లో ఎం.డి జనరల్ మెడిసన్ పట్టాను పొందారు. కాకినాడ ప్రభుత్వ జనరల్ హాస్పిటల్ లో సివిల్ అసిస్టెంటు సర్జన్ గా చేరారు. శస్త్ర చికిత్సా రంగంలో పరిశోధనలు చేసారు. కింగ్ జార్జి హాస్పిటల్ లో కార్డియాలజీ విభాగంలో ఉండి ఆంధ్ర మెడికల్ కాలేజీ ప్రిన్సిపాల్ గా పదోన్నతి పొందారు. విపిటి సిల్వర్ జూబ్లీ హాస్పటల్ కు , సెయింట్ ఆన్స్ హాస్పటల్ కు గౌరవ వైద్య సలహాదారుగా జీవిత పర్యంతం ఉన్నారు. జాతీయ, అంతర్జాతీయ మెడికల్ జర్నల్స్ లో అనేక పరిశోధనా పత్రాలను వెలువరించారు. Chironix Flickeii Jelly Fish Poisioning finding అనే అంశం మీద విశేష పరిశోధనలు చేసారు. పోస్టు గ్రాడ్యుయేషన్ మెడిసన్ విద్యార్థులకు (హారిసన్ విశ్వవిద్యాలయం) పాఠ్య గ్రంథం రాసారు. రాష్ట్ర ప్రభుత్వం వారి "బెస్ట్ ఫిజీషియన్" పురస్కారాన్ని పొందారు.
సాహితీకారుడిగా, కళాకారుడిగా విశాఖ ప్రజలకు సుపరిచితులు. రెండు కథా సంపుటాలను వెలువరించారు. కుమార్తె పేరు మీద "హిమబిందు అకాడమీ పాఫ్ ఆర్ట్స్ అండ్ లిటరేచర్" సంస్థను నెలకొల్పారు. 2004 మార్చిలో మద్రాసులో ఆకశ్మిక మరణంపొందారు.
నిక్కీ గల్రానీ
నిక్కీ గల్రానీ ప్రముఖ భారతీయ సినీ నటి, మోడల్, ఫ్యాషన్ డిజైనర్. ఆమె ఎక్కువగా తమిళ, మలయాళ సినిమాల్లో చేసింది.  కన్నడ, తెలుగు సినిమాల్లో కూడా ఆమె నటించింది.
ఈమె 2014 లో విడుదలైన "1983" అనే మళయాళ చిత్రం ద్వారా నటిగా పరిచయం అయ్యారు.తరువాత ఒం శాంతి ఒశానా అనే మలయాళ చిత్రంలో నటించారు. "అజిత్","జంబొ సవారి" అనే కన్నడ చిత్రాలలో నటించారు. ప్రేమకథా చిత్రమ్ కి తమిళ పునఃనిర్మాణమైన "డార్లింగ్" అనే చిత్రంతో తమిళ చిత్రసీమలో అడుగుపెట్టారు. సునీల్ సరసన కృష్ణాష్టమి ద్వారా తెలుగు చిత్రసీమలో అడుగుపెట్టారు.
నటించిన తెలుగు చిత్రాలు
బోరాన్ సబాక్సైడ్
బోరాన్ సబాక్సైడ్ ఒక ఆకర్బన రసాయన సమ్మేళనం.బోరాన్ మరియు ఆక్సిజన్ మూలక పరమాణువుల సంయోగ ఫలితంగా ఏర్పడినది.ఈ సంయోగ పదార్థ రసాయనిక ఫార్ములా BO.ఈ సంయోగపదార్ధం ఎక్కువ ఉష్ణవాహక గుణం,ఎక్కువ రసాయనిక జడత్వము,మరియు దృఢత్వం/గట్టి దనం కల్గి వున్నది.దీని దృఢత్వం రోనియం డై బోరైడ్ మరియు బోరాన్ నైట్రైడు లకు ఇంచు మించు సమానంగా వుండును.
బోరాన్ ట్రైఆక్సైడ్‌ను బోరానుతో క్షయించి బోరాన్ సబాక్సైడ్‌ను ఉత్పత్తి చేయుదురు.లేదా బోరాన్‌ను జింక్ ఆక్సైడ్ లేదా ఇతర ఆక్సైడ్‌లతో ఆక్సికరించడం ద్వారా కూడా ఉత్పత్తి చెయ్యవచ్చును.అయితే ఈ రకపు బోరాన్ సబాక్సైడ్‌లు పరిసర వాతావరణ పీడనం వద్ద ఏర్పడం వలన సాధారణంగా ఆక్సిజన్ కొరత/oxygen deficient కల్గివుండును((BOx, x<0.9)మరియు స్పటికరణ అసంపూర్ణంగా చిన్న గింజల వలే (5 µmకన్నా తక్కువ). వుండును.అధిక పీడనం వద్ద ఉత్పత్తి కావించిన స్పటికరణ మెరుగ్గావుండ్ను,ఆక్సిజన్ కొరత వుండదు.బోరాన్ మరియు బోరాన్ ట్రై ఆక్సైడ్ పదార్థాల మిశ్రమాన్ని,బోరాన్ సబాక్సైడ్ ఉత్పత్తి,సంశ్లేషణ ప్రక్రియల్లో ప్రారంభ పదార్థాలుగా వినియోగిస్తారు.
బోరాన్ సబాక్సైడ్ రసాయన సంయోగ పదార్థం ఎర్రటి స్పటికరూపంలో ఉండును.
బోరాన్ సబాక్సైడ్ యొక్క అణుభారం 80.865 గ్రాములు/మోల్
బోరాన్ సబాక్సైడ్ యొక్క సాంద్రత 2.56 గ్రాములు/సెం.మీ
బోరాన్ సబాక్సైడ్ పదార్థం ద్రవీభవన స్థానం 2,000°C(3,630°F;2,270K)
బోరాన్ సబాక్సైడ్ బలమైన సమయోజనీయ స్వభావాన్ని పొందివున్నది.ఈ సంయోగ పదార్ధం తక్కువ సాంద్రత ఎక్కువ గట్టిదనం/కఠినత్వం వంటి ఉత్తమ గుణాలను కల్గిఉన్నది.అలాగే ఎక్కువ యాంత్రిక దృఢత్వం, ఎక్కువ ఉష్ణోగ్రత వద్ద ఆక్సీకరణ నిరోధతత్వం,మరియు అధిక రసాయనిక జడత్వము వంటి విశిష్ట గుణాలను కల్గిఉన్నది.
బోరాన్ సబాక్సైడ్ విశిష్ట శక్తివంతమైన లక్షణాలు దీని కఠినత్వం, మరియు అరుగుదలను నిరోధించు లక్షణం.అందుచే దీనినిహైస్పీడ్ కటింగ్ పరికరాల ఉపరితలం మీద అరుగుదలను నిరోధించు పూతగా ఉపయోగిస్తారు.అలాగే అరుగ దీయు(ఒరపిడి )పదార్థాలలో మరియు అధిక అరుగుదల కల్గినచోట అరుగుదల నిరోధకంగా వాడెదరు.
మాయాబజార్ సినిమా పాత్రల జాబితా
మాయాబజార్ (1957) సినిమాలో నటించిన కొందరు కళాకారులు, వారు పోషించిన పాత్రల వివరాలు ఈ వ్యాసంలో ఉన్నాయి:
స్మితా పాటిల్
స్మితా పాటిల్ (జ.17 అక్టోబర్ 1955 – మ.13 డిసెంబర్ 1986) ఒక భారతీయ సినిమా మరియు టెలివిజన్ నటీమణి. ఈమె ఒక దశాబ్దకాలంలో 80కి పైగా హిందీ మరియు మరాఠీ సినిమాలలో నటించింది. ఈ సమయంలో ఈమెకు రెండు భారత జాతీయ చలనచిత్ర పురస్కారాలు ఒక ఫిల్మ్‌ఫేర్ అవార్డ్ లభించాయి. భారత ప్రభుత్వం ఈమెను 1985లో పద్మశ్రీ పురస్కారంతో సత్కరించింది.
ఈమె నటిగా మాత్రమే కాక ఒక స్త్రీవాద ఉద్యమకారిణిగా కూడా ప్రజల దృష్టిని ఆకర్షించింది. ఈమె స్త్రీల సమస్యల పరిష్కారం పట్ల, వారి అభ్యున్నతి పట్ల నిబద్ధురాలై పనిచేసింది. సినిమాలలో భారతీయ సమాజంలోని సాంప్రదాయ స్త్రీల పాత్రలను పోషించి నాగరిక వాతావరణంలో మధ్య తరగతి స్త్రీలలో కలిగే మార్పులను, వారి లైంగిక భావనలను తన నటన ద్వారా చర్చించింది.
ఈమె సినీ నటుడు రాజ్ బబ్బర్‌ను పెళ్ళాడింది. ఈమె 1986 డిసెంబర్ 13న తన 31వ యేట కాన్పు వల్ల కలిగిన సంక్లిష్టత కారణంగా మరణించింది. ఈమె మరణానంతరం ఈమె నటించిన సినిమాలు సుమారు పది విడుదలయ్యాయి. ఈమె కుమారుడు ప్రతీక్ బబ్బర్ 2008లో సినీనటుడిగా రంగప్రవేశం చేశాడు. 
ఈమె పూనాలో ఒక మరాఠా కుటుంబంలో జన్మించింది. ఈమె తండ్రి శివాజీరావు గిరిధర్ పాటిల్ మహాష్ట్రకు చెందిన ఒక రాజకీయ నాయకుడు. తల్లి విద్యాతాయి పాటిల్ ఒక సామాజిక సేవకురాలు. ఈమె పూనాలోని రేణుకా స్వరూప్ మెమోరియల్ హైస్కూలులో చదివింది.
ఈమె తొలిసారి 1970లో దూరదర్శన్ లో వార్తలు చదవడం ద్వారా కెమెరా ముందు నిలబడింది. ఈమె పూనాలోని ఫిల్మ్‌ అండ్ టెలివిజన్ ఇన్‌స్టిట్యూట్‌లో నటనలో డిగ్రీని పొంది శ్యాం బెనగల్ చిత్రం "చరణ్‌దాస్ చోర్" తో సినిమారంగంలోకి అడుగిడింది (1975).
స్మితా పాటిల్ ప్రధాన స్రవంతిలోని అనేక సినిమాలలో నటించడంతో పాటు సమాంతర సినిమాలలో నటించిన అగ్రనాయికల కోవలో చేరింది.
ఈమె "మంథన్" (1977), "భూమిక]" (1977), "ఆక్రోష్" (1980), "చక్ర" (1981), "చిదంబరం" (1985) , "మిర్చ్ మసాలా" (1985) మొదలైన సినిమాలలో ఎన్నదగిన పాత్రలను వేసింది.
ఈమె షబానా అజ్మీ తరానికి చెందిన నటి. ఆమె మాదిరి ఈమె స్మితా పాటిల్ కూడా విప్లవ రాజకీయ సినిమాలలో నటించింది. ఆర్ట్ సినిమాలు లేదా సమాంతర సినిమాలుగా పిలువబడే చిత్రాలలో ఈమె శ్యాం బెనగల్, గోవింద్ నిహలాని, సత్యజిత్ రే, జి.అరవిందన్, మృణాల్ సేన్ వంటి దర్శకుల వద్ద పనిచేసింది. ఈమె దూరదర్శన్‌లో న్యూస్ రీడర్‌గా కూడా పనిచేసింది. శ్యాం బెనగల్ ఈమెను ఒక ఫోటోగ్రాఫర్‌గా కూడా గుర్తించాడు.
1984లో ఈమె మాంట్రియల్ వరల్డ్ ఫిలిం ఫెస్టివల్‌లో జ్యూరీ సభ్యురాలిగా వ్యవహరించింది.
కేతన్ మెహతా 1987లో తీసిన "మిర్చ్ మసాలా" చిత్రంలో ఈమె నటనను ఫోర్బ్స్ పత్రిక "భారత సినిమాలలో 25 అత్యున్నత నట ప్రదర్శనల" జాబితాలో చేర్చింది.
ఈమె సినీ నటుడు రాజ్ బబ్బర్‌తో ప్రేమాయణ కొనసాగించడం ఆమె అభిమానులు, ప్రసార మాధ్యమాల నుండి తీవ్ర విమర్శలకు దారితీసింది. రాజ్ బబ్బర్ తన భార్య నదీరా బబ్బర్‌ను వదిలివేసి ఈమెను వివాహం చేసుకున్నాడు.
ఈమె ప్రతీక్ బబ్బర్‌ను కన్న తరువాత రెండు వారాల తరువాత కాన్పు వల్ల కలిగిన అనారోగ్య సమస్యల కారణంగా 1986, డిసెంబర్ 13న మరణించింది.
2012లో ఈమె గౌరవార్థం " స్మితా పాటిల్ డాక్యుమెంటరీ అండ్ షార్ట్ ఫిలిం ఫెస్టివల్" నిర్వహించారు.
2013, మే 3వ తేదీన భారత ప్రభుత్వం తపాలా శాఖవారు భారతీయ సినిమా శతాబ్ది ఉత్సవాల సందర్భంగా ఈమె గౌరవార్థం ఒక స్మారక తపాలాబిళ్ల విడుదల చేసింది.
ఆర్తి చాబ్రియా
ఆర్తి చాబ్రియా భారతీయ సినిమా నటి, ప్రచారకర్త. 1999లో మిస్ ఇండియాగా ఎంపికయ్యింది. ఒకరికి ఒకరు సినిమా ద్వారా తెలుగు తెరకు పరిచయమైంది. తెలుగు, హిందీ, కన్నడ, పంజాబీ చిత్రాలలో నటించింది.
ఆర్తి చాబ్రియా 1982, నవంబరు 21న ముంబైలో జన్మించింది.
ఆర్తి చాబ్రియా మూడు సంవత్సరాల వయసులోనే మెదటిసారిగా ఫారెక్స్ కు ప్రచారకర్తగా తన నటనా ప్రస్థానాన్ని ప్రారంభించంది. మాగి నూడుల్స్, పెప్సోడెంట్ టూత్ పేస్ట్, క్లీన్ అండ్ క్లియర్ ఫేస్ వాష్, అమూల్ ఫ్రోస్టిక్ ఐస్ క్రీం, ఎల్.ఎం.ఎల్. ట్రెండీ స్కూటర్, క్రాక్ క్రీమ్, కళ్యాణ్ జ్యూవలరీ వంటి అనేక ప్రకటనలలో నటించింది.
మోడల్ గా మంచి ఉన్నత స్థితిలో ఉన్న సమయంలోనే సినిమాలలో అడుగుపెట్టింది. ఈమె మొదటి హిందీ సినిమా 'తుమ్ సే అచ్చా కౌన్ హై' ద్వారా పరిచయమైంది.
ఆర్తి చాబ్రియా 'ముంబై వారణాసి ఎక్స్‌ప్రెస్‌' అనే లఘుచిత్రానికి దర్శకత్వం వహించింది.
వివాహ భోజనంబు వింతైన వంటకంబు (పాట)
వివాహ భోజనంబు వింతైన వంటకంబు అనేది 1957లో విడుదలైన తెలుగు చలనచిత్రం మాయాబజార్లో పాట.
ఈ పాటను పింగళి నాగేంద్రరావు గారు మాయాబజార్ (1957) సినిమా కోసం రచించారు. ఈ పాటను మాధవపెద్ది సత్యం పాడగా, ఘంటసాల వెంకటేశ్వరరావు సంగీతాన్ని అందించారు. చాయాగ్రాయకుడు మార్కస్ బార్ట్లే సినిమాలో ఈ పాటను వంటశాలలో ఎస్వీ రంగారావు పై చిత్రీకరించారు.
ఈ పాటలో తెలుగువారి పెళ్ళి భోజనాలలోని వంటకాలను పేర్కొన్నారు. గారెలు, బూరెలు, అరిశెలు, లడ్డులు, అప్పడాలు, ధప్పడాలు, పాయసాలు మున్నగు వంటలను చూపించారు కూడా.
పింగళి తన రచనలో షడ్రసోపేతమైన పెళ్ళి వంట ఎలా వుంటుందో బూరెలు, గారెలు, అప్పళాలు, దప్పళాలు, పాయసాలు, లడ్లు, జిలేబీలు, అరిసెలు ఒకటేమిటి సమస్తం వడ్డించాడు మనకి ఎప్పటికీ మరచి పోకుండా. అంతే కాకుండా పద ప్రయోగం చూస్తే మూడు చరణాలలో చక్కని ప్రాస కనపడుతుంది. ఎలా అంటే - గారెలల్ల, బూరెలిల్ల, అరిసెలుల్ల, నాకె చెల్ల; లందు, ఇందు, ముందు, విందు; అప్పళాలు, దప్పళాలు, పాయసాలు, చాలు. బలేగా వుంది గదా తెలుగు సొగసు. భోజనంబు, వంటకంబు అనే పదాలు ఇప్పటి వ్యవహారిక భాషలోని భోజనము, వంటకము అనేవాటికి సమానమైన ప్రాచీన రూపాలు. ఇందులో ముకు బదులు ంబు చేరినది. ఈ చిత్రానికి రంగులు అద్దితే పిండివంటల గురించి ఇంకా చెప్పాలా! ఈ సన్నివేశానికి యస్వీఆర్ అద్భుత నటన, మార్కస్ బార్ట్‌లీ ట్రిక్ ఫోటోగ్రఫీ అపూర్వం. పాత్రకు తగిన నవ్వును పాటలో జోడించి మాధవపెద్ది ఈ పాటను అజరామరం చేశారు. ఇది కలం-గళం-స్వరం సమ్మిళితం చేసి నట, దర్శక, ఛాయా చిత్ర ముద్రణకు విజయ సంతకంగా నిలిచింది.
వివాహభోజనంబు’ పాటకు మాతృక:The Laughing Policeman – Charles Jolly (ఇంగ్లీష్ పాట). ఈ స్ఫూర్తితో 1939లో వచ్చిన మాయాబజార్ (శశిరేఖ పరిణయం) చిత్రంలోను, సురభి వారి మాయాబజార్ నాటకంలోను- ఈ పాటను సన్నివేశానికి అనుగుణంగా కూర్చి వాడుకున్నారు. జనాదరణ పొందిన ఈ పాటను విజయా వారు యధాతధంగా అజరామరంగా తెరకెక్కించారు.
హహ్హహహ్హహహ్హహా.. వివాహభోజనంబు అహ్హహ ఆ.
పల్లవి: వివాహ భోజనంబు వింతైన వంటకంబు 
వియ్యాలవారి విందు ఓ హోహ్హొ నాకె ముందు | వివాహ |
అహహ్హహహ్హహహ్హ అహహ్హహహ్హహహ్హ అహహ్హహహ్హహ
చరణం: ఔరౌర గారెలల్ల అయ్యారె బూరెలిల్ల | ఔరౌర |
ఓహ్హోరె అరెసెలుల్ల హహహ్హహహ్హహా 
ఇయెల్ల నాకె చెల్ల 
వివాహ భోజనంబు వింతైన వంటకంబు 
వియ్యాలవారి విందు ఓహోహ్హొ నాకె ముందు 
అహహ్హహహ్హహహ్హ అహహ్హహహ్హహహ్హ అహహ్హహహ్హహఈ పాటను తెలుగు వెర్షన్ లో మాధవపెద్ది సత్యం, తమిళ వెర్షన్లో తిరుచ్చి లోకనాథన్ పాడేరు. ట్యూన్ రెండు భాషలలోనూ ఒకటే. సాహిత్యం కూడా అంత నోరు తిరగనంతదేం కాదు. ఐతే తమిళ గీతాన్ని పాడిన తిరుచ్చి లోకనాథన్ గారికి గొంతు పచ్చి పుండై రెండు మూడు రోజుల దాకా మాట్లాడలేని పరిస్థితి వచ్చిందట. మన మాధవపెద్ది సత్యం గారు మాత్రం ఆ తెలుగు వెర్షన్ పాటను తను చనిపోయే దాకా స్టేజ్ ప్రోగ్రాం లలో కూడా పాడుతూ వుండేవారు.
మార్కస్‌ బార్ట్లే ఆ రోజుల్లో ఎన్నో విజువల్‌ వండర్స్‌ చూపించాడు. ముఖ్యంగా ఘటోత్కచుడు ఎపిసోడ్‌ ఇప్పటికీ వండర్‌. స్పెషల్‌ ఎఫెక్ట్స్‌ లేవు. గ్రాఫిక్స్‌లేవు. కేవలం కెమేరాతో ట్రిక్‌వర్క్‌ చేసి ప్రచంచ తెలుగు ప్రేక్షకులందర్నీ అబ్బురపరిచాడు. బార్ల్టే పనితనానికి ఒక్క 'వివాహ భోజనంబు' పాట చాలు.
షర్మిలా బిశ్వాస్
షర్మిలా బిశ్వాస్ ప్రముఖ భారతీయ ఒడిస్సీ నాట్యకళాకారిణి, కొరియోగ్రాఫర్. ఆమె గురు కెలుచరణ్ మోహపత్రా శిష్యురాలు. 1995లో కలకత్తాలో ఒడిస్సీ విజన్ అండ్ మూమెంట్ సెంటర్ ను స్థాపించింది.    ఈ  సంస్థకు  ఆమె ఆర్టిస్టిక్  డైరక్టర్. అలాగే ఆమె   ఒ.వి.ఎం రెపెర్టొరీ కూడా నడుపుతోంది. జాతీయ సంగీత, నృత్య, నాటక అకాడమీ అయిన సంగీత నాటక అకాడమీ 2012లో షర్మిలకు సంగీత నాటక అకడమీ పురస్కారం ఇచ్చింది.
కలకత్తాలో పుట్టి పెరిగిన షర్మిలా, తన ఎనిమదవ ఏట నాట్యం నేర్చుకోవడం మొదలు పెట్టింది. ఆమె 16వ ఏట మురళీధరన్ మాఝీ వద్ద ఒడిస్సీ నృత్యంలో  శిక్షణ ప్రారంభించింది.  ఆ తరువాత కెలుచరణ్ మోహపత్రా వద్ద కూడ  ఒడిస్సీ నేర్చుకుంది. ఆమె కళానిధి నారాయణన్ వద్ద అభినయాన్ని నేర్చుకుంది.
1987లో డాక్టర్ స్వపన్ కుమార్ బిశ్వాస్ ను వివాహం చేసుకుంది షర్మిల. వారిద్దరూ కలకత్తాలో ఉంటున్నారు. వారికి ఒక కుమారుడు షౌమిక్ బిశ్వాస్.
ఆమె దేశ విదేశాల్లో ఎన్నో ప్రతిష్ఠాత్మకమైన స్టేజిలపై నృత్యం చేసింది షర్మిల. ఎలిఫెంటా గుహలు, కజరహో గుహల, కోణార్క్ నృత్య ఉత్సవాల్లోనూ, లండన్, అమెరికా, జర్మనీ, రష్యా, దుబాయ్, బంగ్లాదేశ్ లలో నృత్య ప్రదర్శనలు  ఇచ్చింది  ఆమె.  షర్మిల సంప్రదాయ ఒడిస్సీ నృత్యాలే కాక, ప్రయోగాత్మక కొరియోగ్రాఫిక్ నృత్యాలు కూడా చేస్తుంది.
ఒరిస్సాలో దేవదాసీలు ఎక్కువగా చేసే మహరీ నృత్యంపై ఎన్నో పరిశోధనలు చేసింది షర్మిలా.
కీర్తి రెడ్డి
కీర్తి రెడ్డి ప్రముఖ చలనచిత్ర నటి. ఈవిడ హిందీ, తెలుగు, తమిళం మరియు కన్నడ చిత్రాలలో నటించింది. గన్ షాట్ చిత్రం ద్వారా తెలుగు తెరకు పరిచయమైన కీర్తి రెడ్డి, పవన్ కళ్యాణ్ నటించిన తొలిప్రేమ చిత్రంద్వారా గుర్తింపు పొందింది.
కీర్తి రెడ్డి 1978, నవంబరు 17న హైదరాబాద్లో జన్మించింది. కీర్తి రెడ్డి తల్లి డ్రస్ డిజైనర్, తాత గంగారెడ్డి నిజామాబాదు లోకసభ నియోజకవర్గం మాజీ ఎంపీ. 
కీర్తిరెడ్డి బెంగుళూర్ లోని జిడ్డు కృష్ణమూర్తి యొక్క వ్యాలీ పాఠశాలలో చదువుకుంది. ఎనిమిది సంవత్సరాల వయసులోనే భరతనాట్యంలో శిక్షణ పొందింది. కొంతకాలం హైదరాబాద్ లోని సెయింట్ జోసెఫ్ పబ్లిక్ స్కూల్ చదువుకుంది. ఉన్నత విద్యను ఆమె, కెనడా టొరంటో రఎర్సన్ విశ్వవిద్యాలయంలో చదివింది.
2004లో కీర్తి రెడ్డి వివాహం ప్రముఖ నటుడు సుమంత్తో జరిగింది. వారు 2006 లో విడాకులు తీసుకున్నారు. ఆ తర్వాత 2014 లో లండన్లో సెటిలైన డాక్టర్ కార్తీక్ ను వివాహం చేసుకుంది. వీరికి ఇద్దరు పిల్లలు.
1996లో ఎస్. వి. కృష్ణారెడ్డి దర్శకత్వంలో వచ్చిన గన్ షాట్ చిత్రం ద్వారా తొలిసారిగా తెలుగు సినిమాలో నటించిన కీర్తి రెడ్డి, 1997లో తమిళంలో నటించిన దేవతై సినిమా కీర్తి రెడ్డికి విజయాన్ని అందించింది. 2004లో గుణశేఖర్ దర్శకత్వంలో వచ్చిన అర్జున్ చిత్రంలోని నటనకు ఉత్తమ సహాయ నటిగా ఫిలీంఫేర్ పురస్కారాన్ని అందుకుంది.
నారాయణ సన్యాల్ (మావోయిస్టు నేత)
నారాయణ సన్యాల్ భారతదేశంలో నక్సలైట్‌ ఉద్యమాన్ని ప్రారంభించిన తొలితరం నాయకుల్లో ఒకరు. ఆయన మావోయిస్టు పార్టీ అధిపతి గణపతి తరువాత, ఆ స్థాయి దళపతి.
అవిభక్త బెంగాల్‌లోని బోగ్రా గ్రామంలో భూస్వామ్య కుటుంబంలో జన్మించిన నారాయణ సన్యాల్‌, ఉద్యమ కాలంలో అనేకమంది ఆసాములను హత్యచేసిన ఘటనల్లో పాల్గొన్నారు. 1940లో ఆయన కుటుంబం కోల్‌కతాలో స్థిరపడింది. తండ్రి ప్రముఖ కాంగ్రెస్‌ నాయకుడు. సరోజినీదేవి సహా ఎందరో కాంగ్రెస్‌ ప్రముఖులతో ఆయనకు దగ్గర సంబంధాలున్నాయి.
అందరు బెంగాలీ యువకుల్లాగే ఫుట్‌బాల్‌ క్రీడని ఇష్టపడిన సన్యాల్‌, యూనియన్‌ బ్యాంక్‌ ఆఫ్‌ ఇండియా కోల్‌కతా శాఖలో ఉద్యోగం చేశారు. 1967లో చారు మజూందర్‌ పిలుపుతో వసంత మేఘ గర్జనగా పిలిచే, నక్సలైట్‌ ఉద్యమం మొదలుకావడంతోనే.. ఉద్యోగాన్ని వదిలి సన్యాల్‌ ఉద్యమంలోకి వచ్చారు. బిహార్‌లో సత్యనారాయణ సింగ్‌తో కలిసి సీపీఐ (ఎం-ఎల్‌) పార్టీలో పనిచేశారు.
బీహార్‌ కేంద్రంగా తాను నాయకత్వం వహిస్తున్న పార్టీ యూనిటీని ఆంధ్రప్రదేశ్‌ కేంద్రంగా పనిచేస్తున్న పీపుల్స్‌వార్‌లో 1998లో సన్యాల్‌ విలీనం చేశారు. బిహార్‌లో బలపడిన మావోయిస్టు కమ్యూనిస్టు సెంటర్‌ (ఎంసీసీ), దండకారణ్యంలో నిలదొక్కుకున్న పీపుల్స్‌వార్‌ కలిసి.. 2004లో మావోయిస్టు పార్టీగా అవతరించడంలో కీలక భూమిక సన్యాల్‌దే. అప్పటి పీపుల్స్‌వార్‌ తరఫున ఎంసీసీతో విలీన చర్చలు జరిపిన బృందానికి సన్యాల్‌ నాయకత్వం వహించారు. నిజానికి, అప్పటికి ఎంసీసీ, పీపుల్స్‌వార్‌ మధ్య సంకుల సమరం సాగుతుండేది. బిహార్‌పై పట్టుకోసం ఇరు పార్టీలూ పరస్పర హత్యలు, అపహరణలకు పాల్పడుతుండేది. ఈ పరిస్థితిని మార్చి, ఎంసీసీని చర్చలకు ఒప్పించి, విలీనం దాకా నడిపించింది సన్యాలేనని చెబుతారు. ఈ విలీనఠింతో ఏర్పడిన మావోయిస్టు పార్టీలో పొలిట్‌బ్యూరోకు ఎన్నికయి, 2005లో అరెస్టు అయ్యేదాకా కొనసాగారు.
నారాయణ సన్యాల్‌ అలియాస్‌ ఎన్‌ ప్రసాద్‌ అలియాస్‌ విజయ్‌ పేరిట ఆంధ్రప్రదేశ్‌ కమిటీల్లో పనిచేశారు. ఈ క్రమంలో 2005 జనవరి మూడో తేదీన ఖమ్మం జిల్లా భద్రాచలం వెళ్లారు. ఆర్టీసీ బస్టాండ్‌లో సన్యాల్‌ బస్సు కోసం ఎదురుచూస్తుండగా, పోలీసులు అరెస్టు చేశారు. ఛత్తీ్‌సగఢ్‌లోని రాయపూర్‌లో అరెస్టు చూపించి, జైలుకు పంపించారు. అరెస్టు సమయంలో ఆయన నుంచి ఎంఎం పిస్టల్‌ స్వాధీనం చేసుకొన్నారు. చాలాకాలం వరంగల్‌ సెంట్రల్‌ జైలులో సన్యాల్‌ గడిపారు. నిజానికి, యాభై ఏళ్ల ఉద్యమ జీవితంలో సన్యాల్‌ చాలాసార్లు పోలీసులకు దొరికారు.
కేన్సర్‌ సహా అనేక రుగ్మతలతో, వృద్ధాప్య సమస్యలతో బాధపడుతున్న ఆయన ఏప్రిల్ 17 2017 న కోల్‌కతాలో కన్నుమూశారు.
తురుమెళ్ళ శంకర నారాయణ
తురుమెళ్ళ శంకర నారాయణ హాస్యబ్రహ్మ, హాస్యావదాన సామ్రాట్‌ బిరుదాంకితులు మరియు హాస్యావధాని. ఆయనకు 2015లో ఆంధ్రప్రదేశ్ ప్రభుత్వం "హ్యాస్యావధానం" విభాగంలో ఉగాది పురస్కారాన్నిచ్చి సత్కరించింది. ఈయన "హాస్యబ్రహ్మ శంకరనారాయణ" గా సుపరిచితులు.
వీరు తన హాస్యావధానంతో, వివిధ పుస్తకాలతోపాతు, పాత్రికేయరంగంలో గూడా లబ్ధ ప్రతిష్ఠులు. ప్రస్తుతం వీరు తెలుగువెలుగు మాసపత్రికతోపాటు, ఈనాడు దినపత్రికకు గూడా తన సేవలందించుచున్నారు. హాస్యావధానానికి ప్రజలలో విశిష్ట గుర్తింపు తెచ్చిన శంకరనారాయణ, సాహితీరంగంలో, "ఫన్ పరాగ్" వంటి రచనలతో తనకంటూ ఒక ప్రత్యేకస్థానం సంపాదించుకున్నారు. మన్మధనామ సంవత్సరం ఉగాది సందర్భంగా, ఆంధ్రప్రదేశ్ రాష్ట్ర ప్రభ్త్వం వీరిని ఉగాది పురస్కారానికి ఎంపిక చేసారు. వీరికి ఈ పురస్కారాన్ని, గుంటూరు జిల్లా, తుళ్ళూరు మండలంలోని అనంతవరం గ్రామంలో 2015, మార్చి-21వ తేదీ ఉగాది రోజున అందజేసారు .
ఆయన దేశ,విదేశాలలో అనేక హాస్యావధాన ప్రదర్శనలనిచ్చారు.
బొరాన్ ట్రైఆక్సైడ్
బోరాన్ ట్రైఆక్సైడ్ ఒక అకర్బన రసాయన సమ్మేళన పదార్ధం.దీనిని డైబోరాన్ ట్రైఆక్సైడ్ అనికూడా అంటారు.బోరాన్ యొక్క ఆక్సైడ్ సంయోగపదార్థాలలో ఇది యొకటి.బోరాన్ మరియు ఆక్సిజన్ మూలకాల పరమాణువుల సంయోగం వలన ఈసంయోగ పదార్థం రూపుదిద్దుకున్నది.
కరిగించు కొలిమిలో బోరాక్సు మరియు సల్ఫ్యూరిక్ ఆమ్లం మధ్య రసాయనచర్య వలన బోరాన్ ట్రైఆక్సైడ్ ఏర్పడును.750°C వద్ద కరిగిన ,ద్రవస్థితి బోరాన్ ఆక్సైడ్ సోడియం సల్ఫేట్ నుండి వేరు పడును.దీనిని తేర్చి(decanted),చల్లార్చిన 96–97% శుద్ధత కల్గిన బోరాన్ ట్రైఆక్సైడ్ ఉత్పత్తి అగును.
మరొక పద్ధతిలో బోరిక్ ఆమ్లాన్ని ~300 °C లో వేడిచెయ్యడం. మొదట బొరిక్ ఆమ్లం 170 °C వద్ద నీటి ఆవిరి మరియు మెటా బొరిక్ ఆమ్లం(HBO)గా ఏర్పడును.దీనిని 300 °C వద్ద,లేదా మించి వేడిచెయ్యడం వలన అధిక నీటి ఆవిరిమరియు బోరాన్ ట్రైఆక్సైడ్ ఏర్పడును.
డైబోరెన్(BH) గాలిలోని ఆక్సిజన్‌తో లేదా లేదా గాలిలోని తేమతో రసాయనచర్య జరుపుట వలన కూడా బోరాన్ ట్రైఆక్సైడ్ ఉత్పత్తి చెయ్యవచ్చును.
ఇది తెల్లని గాజువంటి/ తళతళలాడే ఘన పదార్ధం.ఇది ఎక్కువ అనిర్దిష్ట స్ఫటికముగా ఏర్పడని రూపంలో(amorphous)లో లభించును.ఎక్కువసేపు అధికంగా annealing (వేడిచేసి కావలసిన ఆకారం లోకి మార్చి చల్లబరచడం)చెయ్యడం వలన స్పాటికాకృతి వున్న సంయోగ పదార్థ ఏర్పడును.
కొద్దిగా ఘాటైన రుచి కల్గి ఉన్నది.
బొరాన్ ట్రైఆక్సైడ్ యొక్కఅణుభారం 69.620 గ్రాములు /మోల్
బొరాన్ ట్రైఆక్సైడ్ సాంద్రత 2.460 గ్రాములు/సెం,మీ(ద్రవస్థితిలో),త్రిభుజసౌష్టవ అణునిర్మాణ మున్న సంయోగ పదార్ధం సాంద్రత 2.55గ్రాములు/సెం.మీ,అలాగే మొనోక్లినిక్ అణునిర్మాణ పదార్థ సాంద్రత 3.11–3.146 గ్రాములు/సెం,మీ మధ్య వుండును.
త్రికోణాకృతి సౌష్టవమున్న సంయోగ పదార్ధం ద్రవీభవన స్థానం 450°C (842°F;723 K) కాగా చర్భుజాక్రుతి సౌష్టమున్న పదార్ధం ద్రవీభవన స్థానం 510 °C.
బోరాన్ ట్రైక్లోరైడ్ యొక్క బాష్పీభవన స్థానం/ మరుగు ఉష్ణోగ్రత 1,860°C (3,380 °F; 2,130 K).ఇది1500 °C[3]ఉష్ణోగ్రత వద్ద ఈ సంయోగ పదార్ధం ఉత్పతనం(sublimate)చెందును.
నీటిలో కరుగుతుంది.మెథానాల్ లో పాక్షికంగా కరుగును. 10°C ఉష్ణోగ్రత వున్న100మీ.లీ నీటిలో1.1 గ్రాములు, 20°C ఉష్ణోగ్రతవున్న 100మీ.లీ నీటిలో3.3గ్రాములు, 100 C ఉష్ణోగ్రత వున్న 100మీ.లీ నీటిలో 15.71 గ్రాముల సంయోగ పదార్ధం కరుగును.
కాసు ప్రసాదరెడ్డి
కాసు ప్రసాదరెడ్డి (kasu prasadareddy) నేత్రవైద్య పరిశోధకులు, నిపుణులు.
ఆయన ఆంధ్రప్రదేశ్ మాజీ ముఖ్యమంత్రి కాసు బ్రహ్మానందరెడ్డి కుటుంబంలో జన్మించారు. గుంటూరు మెడికల్ కాలేజి, మద్రాసు మెడికల్ కాలేజీలో ఆ తరువాత లండన్ లో ఉన్నత వైద్య విద్యాభ్యాసం చేసారు. నేత్ర వైద్యరంగంలొ పరిశోధనలు చేసారు. పలు అంతర్జాతీయ నేత్ర వైద్య సదస్సులలొ పరిశోధన పత్రాలను సమర్పించారు. దశాబ్దాల పర్వంతం లండన్ లో నెత్ర వైద్యులుగా భారతీయ వైద్యుల ప్రతిభాపాటవాన్ని సమర్థవంతంగా చాటి చెప్పారు. ప్రతిష్టాత్మకమైన రాయల్ కాలేజి ఆఫ్తల్మోలజీలో అమెరికా, యూరప్ కాటరాక్టివ్ రిప్రాక్టివ్ సర్జరీ సొసైటీలలో గౌరవ సభ్యత్వాన్ని అందుకున్నారు. 1996 లో స్వరాష్ట్రం వచ్చారు. నేత్ర వైద్యానికి, చికిత్సా రంగానికి నూతన గవాక్షాలను ఆవిష్కరించారు. మాక్సివజన్ లేజర్ సెంటర్ (హైదరాబాదు) అత్యాధునిక నేత్ర వైద్య పరికరాలను సమకూర్చి అత్యద్భుతమైన సేవలనందిచడం ప్రారంభించారు. హైదరాబాదులోనే కాక, విజయవాడ, విశాఖపట్టణం లలో కూడా మాక్సివిజన్ బ్రాంచీలను నెలకొల్పి కంటి చూపు సమస్య ఉన్న వారికి ప్రామాణిక చికిత్సలను అందిస్తున్నారు. ఆంధ్ర ప్రదెశ్ ఆకాడమీ ఆఫ్ సైన్సెస్ నుంది ఉత్తమ పరిశొధకుని అవార్డు, "ఆటా" నుండి ఉత్తమ వైద్యులకు అమర్గదర్శిగా, యువతరం పరిశోధనలకు స్ఫుర్తి ప్రదాతగా ఉన్నన డాక్టర్ కాసుప్రసాదరడ్డి తెలుగువారికి గర్వకారణమయ్యారు.
కాంటాక్ట్ లెన్స్.. లేసిక్.. ఐఒఎల్.. దృష్టిలోపాలను సవరించి, కళ్లద్దాలను దూరం చేయడానికి ఎన్నో రకాల చికిత్సలను అందుబాటులోకి తెచ్చిన డాక్టర్ కాసు ప్రసాద్ రెడ్డి ఎంచుకున్న ఆధునిక టెక్నిక్ ఫేకోటెక్‌మిక్స్. మొన్నటివరకు లేజర్ చికిత్స, లేసిక్ లేదా వేరే లెన్సును అమర్చడం ద్వారా కళ్లజోడు నుంచి విముక్తి కల్పిస్తున్నది అభివృద్ధి చెందుతున్న సాంకేతిక పరిజ్ఞానం. ఇప్పుడు వీటన్నింటి కన్నా ముందంజలో ఉన్నది ఫేకోటెక్‌మిక్స్ ఇలాంటి 5రకాల టెక్నాలజీలను మిళితం చేసి రూపొందించిన చికిత్స ఇది. 
ఈ సాంకేతిక పరిజ్ఞానాలను మిళితం చేసి కన్నులోని లెన్సు స్థానంలో కృత్రిమ లెన్సును అమర్చడాన్నే ఫేకోటెక్‌మిక్స్ అంటారు. అంటే టెక్నాలజీ మిక్చర్ అన్నమాట.
చెమ్మీన్
చెమ్మీన్ 1965లో విడుదలైన మలయాళ సినిమా. ఈ సినిమా జాతీయ చలనచిత్ర పురస్కారాలలో దక్షిణ భారతదేశం నుండి తొలిసారి ఉత్తమ చలనచిత్రంగా ఎన్నికైనది. ఈ సినిమా తకళి శివశంకర పిళ్ళై వ్రాసిన చెమ్మీన్ (ఎర్రచేప) నవల ఆధారంగా తీయబడింది. రాము కారియత్ దర్శకత్వం వహించిన ఈ సినిమాలో సముద్రం, కెరటాలు, ఇసుకతిన్నెలు, కొబ్బరితోపులు, పాటలు పాడే పల్లెవారు, కల్లాకపట మెరుగని కన్నెపిల్లల చిరునవ్వులు సుందరంగా చిత్రీకరించబడింది. సముద్రతీరంలోని పల్లెప్రజల కథ ఇది. తనకంటూ స్వంతంగా ఒక పడవ కొనుక్కోవాలని తాపత్రపడే ఒక ఇంటి పెద్ద, జీవితంలో వసంతకాలం లాంటి యవ్వనంలో ఉన్న ఒక స్త్రీ, ఆమె ముస్లిం ప్రియుడు, భార్యను ఎంతో గాఢంగా ప్రేమించే భర్త ఈ చిత్రంలోని ముఖ్యపాత్రలు. చేపల వేటకని సముద్రంలో వెళ్లిన భర్తకు భార్య ద్రోహం తలపెడితే ఆ భర్త తిరిగి రాడని ఆ పల్లెటూరి వాళ్ల నమ్మకం. కాని చివరకు జరిగింది అదే.
ఈ సినిమా 13వ జాతీయ చలనచిత్ర పురస్కారాలలో ఉత్తమ చలనచిత్రంగా ఎంపికయ్యింది. ఈ పురస్కారం క్రింద నిర్మాతకు స్వర్ణపతకం, 20,000 రూపాయల నగదు దర్శకునికి 5000 రూపాయల నగదు బహూకరించారు.
అనూరాధా పౌడ్వాల్
అనూరాధా పౌడ్వాల్ (జననం 27 అక్టోబరు 1952) ఒక భారతీయ నేపథ్యగాయని. ఈమెకు గౌరవ డి.లిట్ పట్టా లభించింది. లతా మంగేష్కర్ తరువాత ఈ గౌరవాన్ని పొందిన రెండవ సినిమా నేపథ్య గాయని ఈమె. భారత ప్రభుత్వం ఈమెకు 2017లో పద్మశ్రీ పురస్కారాన్ని ప్రకటించింది. ఈమెకు నాలుగు పర్యాయాలు ఉత్తమగాయనిగా పిల్మ్‌ఫేర్ పురస్కారం, 1989లో జాతీయ ఉత్తమ నేపథ్య గాయని పురస్కారం దక్కింది. ఈమె దాదాపు 9000 హిందీ పాటలు, మరికొన్ని ఇతర భాషల పాటలు పాడింది. ఈమె భక్తి సంగీతగాయనిగా పాపులర్ అయ్యింది. ఈమె హిందీ భాషలో అనేక భజనలు పాడింది. ఈమె టి - సిరిస్ ద్వారా అనేక ఆల్బమ్‌లను విడుదల చేసింది. ఈమె హిందీ భాషతో పాటుగా కన్నడ, రాజస్థానీ, పహరీ, మరాఠీ, బెంగాలీ, సంస్కృతం, గుజరాతీ, తమిళం, తెలుగు, ఒరియా, ఆస్సామీస్, పంజాబీ, భోజ్‌పూరీ, మైథిలీ, నేపాలీ మొదలైన అనేక భాషలలో గీతాలాపన చేసింది.
ఈమె అల్కా నాదకర్ణి అనే పేరుతో కర్ణాటక రాష్ట్రంలోని ఉత్తర కన్నడ జిల్లాకు చెందిన కర్వార్ అనే గ్రామంలో ఒక కొంకణి కుటుంబంలో జన్మించింది. ఈమె ముంబాయిలో పెరిగింది. 1973లో అమితాబ్ బచ్చన్, జయబాధురి జంటగా నటించిన "అభిమాన్" అనే చిత్రంలో ఒక సంస్కృత శ్లోకం ఆలపించడం ద్వారా గాయనిగా ఈమె ప్రస్థానం ప్రారంభమైంది. అదే ఏడాది మరాఠీలో "యశోద" అనే చిత్రంలో పాడింది. ఈమె 1974లో మరాఠీ భాషలో విడుదల చేసిన "భావగీతాలు" మంచి జనాదరణను పొందింది. ఈమె ఎవరివధ్దా శాస్త్రీయ సంగీత శిక్షణను పొందలేదు. లతా మంగేష్కర్ పాటలను వింటూ స్వంతంగా పాడటం అభ్యసించింది.
ఈమె శత్రుఘ్న సిన్హా, రీనారాయ్ నటించిన "కాళీచరణ్" సినిమాతో హిందీ సినిమాలలో తన స్థానాన్ని పదిలపరచుకుంది. ఈమె రాజేష్ రోషన్, జయదేవ్, లక్ష్మీకాంత్ ప్యారేలాల్, కళ్యాణ్ జీ ఆనంద్ జీ, ఉషా ఖన్నా, ఎస్.డి.బర్మన్, శివ్-హరి, రవీంద్రజైన్, ఆర్.డి.బర్మ, బప్పీలహరి, ఆనంద్-మిలింద్, నదీమ్-శ్రావణ్, జతిన్ లలిత్, దిలీప్ సేన్ - సమీర్ సేన్, ఎ.ఆర్.రహ్మాన్, అనూ మాలిక్, జగ్జీత్ సింగ్, అనుప్ జలోటా, ఉత్తం సింగ్, రామ్-లక్ష్మణ్, హంసలేఖ, అరుణ్ పౌడ్వాల్, విజు షా, ఆనంద్ రాజ్ ఆనంద్, విశాల్ భరద్వాజ్, హిమేష్ రేషమియా, ఎం.ఎం.కీరవాణి, ఆదేశ్ శ్రీవాత్సవ, సాజిద్ - వాజిద్, నుస్రత్ ఫతే అలీ ఖాన్, నిఖిల్ వినయ్, సుఖ్వీందర్ సింగ్, అద్నాన్ సామి, సంజీవ్-దర్శన్, అజయ్-అతుల్ మొదలైన సంగీత దర్శకులతో పనిచేసింది. కుమార్ సాను, ఉదిత్ నారాయణ్, మహమ్మద్ అజీజ్, కిషోర్ కుమార్, మహమ్మద్ రఫీ,లతా మంగేష్కర్, ఆశా భోస్లే, కవితా కృష్ణమూర్తి, అల్కా యాజ్ఞిక్, సాధనా సర్గమ్‌, ఎస్.పి.బాలసుబ్రహ్మణ్యం, హరిహరన్, కె.జె.యేసుదాస్, రాజేష్ కృష్ణన్ వంటి గాయకులతో కలిసి పాడింది.
ఈమె అరుణ్ పౌడ్వాల్ ను వివాహం చేసుకుంది. అరుణ్ సంగీత దర్శకుడు ఎస్.డి.బర్మన్ వద్ద సహాయకుడిగా పనిచేసేవాడు. ఈమె కుమార్తె కవితా పౌడ్వాల్ కూడా గాయని. ఇంకా ఈమెకు ఆదిత్య పౌడ్వాల్ అనే కుమారుడు ఉన్నాడు.
Anuradha paudwal has solo female singer for these movies-
Pyar bhara dil, Ghar aaya mera pardesi, Sadak, Lal dupatta mal mal ka, Kasam Teri Kasam, Saathi, Junoon, Aaye Milan ki raat, Meera ka mohan, Bahar aane tak, Dhaai akshar prem ke, Pyar Pyar, Dastoor, Beta, Dil hai ke manta nahin, Maina, Deewana sanam, Main Tera aashiq, Ek dhun Pyar ki, Sangeet, Sahibaan, Doodh ka karz, Jaan ki kasam, Yaadon ke mausam, Shabnam
Chor aur chand, Aashiqui, Aaja meri jaan, Bewafa sanam Etc.
Ahsaas (beete din beete pal), Aashiyan, Deewanigie, Ishq hua, Bewafa Sanam (All series), Raat, Chaahat, Asar, Rishta, Ishq etc.
2014 JO25
2014 JO25 అనేది వేరుశెనగ ఆకారం లో గల భూమి సమీపంలోని ఆస్టరాయిడ్ (గ్రహశకలం). దీనిని మే 2014 న ఎ.డి గ్రాయుర్ అనే శాస్త్రవేత్త గుర్తించారు. నాసా కు చెందిన నియో అబ్జర్వేషన్స్ ప్రోగ్రాం లో భాగమైన కాటలీనా స్కై సర్వే కు చెందిన శాస్త్రవేత్త ఆయన. ప్రారంభ అంచనాలలనుసరించిని ఇది 600-1400 మీటర్ల వ్యాసం కలిగి ఉంటుంది. తరువాత నియోవైస్ డాటా ప్రకారం దీని వ్యాసం 650 మీటర్లుగానూ, ఆల్బిడో 0.25 గానూ నిర్ణయించారు. 2017 లొ అంచనాల ప్రకారం ఈ ఆస్ట్రరాయిడ్ యొక్క అత్యధిక వెడల్పు 870 మీటర్లుగా సుచించారు.
2017 లో ఇది భూమికి 1.8 మిలియన్ కిలోమీటర్ల దూరంవరకు వస్తుందనీ, ఇలాంటి సందర్భం ప్రతీ 400 సంవత్సరాలకొకసారి వస్తుందని తెలియజేసారు.
ఇది భూమికి సమీపంగా ఏప్రిల్ 19 , 2017 న వస్తుంది. అనగా భూమికి 1.8 మిలియన్ కిలోమీటర్లు (1.1 మిలియన్ మైళ్ళు). దీనివల్ల భూమికి ఎలాంటి ప్రమాదం ఉండబోదని నాసా శాస్త్రవేత్తలు చెప్పారు. సాధారణంగా చిన్న గ్రహశకలాలు మామూలుగానే భూమికి దగ్గరగా వస్తాయి. 2014 జె025 అనే ఈ గ్రహశకలాన్ని 2014 మే లో గుర్తించారు. ఇది మాత్రం 2004 నుంచి ఇప్పటి వరకు భూమికి దగ్గరగా వచ్చిన వాటిలో అతి పెద్దదని అంటున్నారు. ఇది భూమికి, చంద్రుడికి మధ్య ఉన్న దూరానికి 4.6 రెట్ల దూరంలో ప్రయాణిస్తోంది.
భూమికి సమీపంగా కేవలం కొన్ని సెకండ్ల పాటే ఉంటుందని, అది కూడా కొన్ని వందల కిలోమీటర్ల దూరం మాత్రమే ఉంటుందని నాసా నియర్ ఎర్త్ ఆబ్జెక్ట్ ప్రోగ్రామ్‌కు చెందిన డేవీ ఫార్నోషియా చెప్పారు. కొన్ని సంవత్సరాలుగా గ్రహశకలాలు ప్రయాణించే తీరును పరిశీలిస్తుండటంతో.. దాని మార్గాన్ని కచ్చితంగా అంచనా వేయగలమని ఆయన అన్నారు. దీన్ని మామూలు కంటితో చూసే అవకాశం మాత్రం ఉండదు. ఇంట్లో ఉన్న టెలిస్కోపులతో ఈరోజు, రేపు రెండు రాత్రుల పాటు చూసే అవకాశం స్కై వాచర్లకు ఉంటుంది.
సుజాతా మోహపాత్ర
సుజాతా మోహపాత్ర (జననం జూన్ 27, 1968) ప్రముఖ భారతీయ ఒడిస్సీ నృత్య కళాకారిణి.
1968లో ఒడిశాలో బాలాసోర్ లో జన్మించింది సుజాత. చాలా చిన్నతనంలోనే గురు సుధాకర్ సాహు వద్ద ఒడిస్సీలో శిక్షణ తీసుకోవడం ప్రారంభించింది ఆమె.
1987లో భువనేశ్వర్ వచ్చిన ఆమె, పద్మవిభూషణ్ గ్రహీత గురు కెలుచరణ్ మోహపాత్ర వద్ద ఒడిస్సీ రీసెర్చి సెంటర్ లో ఒడిస్సీ నృత్యంలో శిక్షణ కొనసాగించింది సుజాత. గురు కెలుచరణ మోహపాత్ర కుమారుడు  రతికాంత్ మోహపాత్రను వివాహం చేసుకుంది ఆమె. ఆ దంపతుల కుమార్తె ప్రీతిషా మోహపాత్రా కూడా ఒడిస్సీ నృత్య కళాకారిణి.
సుజాత నృత్యం నేర్చుకున్న కొన్నాళ్ళకు సుధాకర్ సాహూ యొక్క డ్యాన్స్ ట్రూప్ తో కలసి ఒడిస్సీ సంప్రదాయ నృత్యాలు, జానపద నృత్య ప్రదర్శనలు ఇచ్చేది. గురు కెలుచరణ్ శిష్యరికంలో వైవిధ్యమైన శైలిని అలవరచుకున్న సుజాత, ఒడిస్సీ నృత్య కళాకారిణిల్లో ప్రముఖురాలిగా స్థానం సంపాదించుకుంది.
జలంధర చంద్రమోహన్‌
జలంధర చంద్రమోహన్‌ (మల్లంపల్లి జలంధర) తెలుగు రచయిత్రి. ఆమె గృహలక్ష్మి స్వర్ణకంకణం, పొట్టిశ్రీరాములు తెలుగు విశ్వవిద్యాలయం నుంచి ప్రతిభా పురస్కారం కూడా పొందారు. ఆమె ప్రముఖ రచయిత్రి డా. తెన్నేటి లత పేరిట ఏర్పాటు చేసిన వంశీ సాహితీ పురాస్కారాన్ని అందుకున్నారు. చంద్రమెహన్‌, జలంధరలకు ఆదర్శ దంపతుల జీవిత సాఫల్య పురస్కారం బహూకరించారు. ఆమె తెలుగు కళాసమితీ పురస్కారాన్ని అందుకున్నారు.
ఆమె జూలై 16, 1948 న జన్మించారు. ఆమె ప్రముఖ వైద్యుడైన గాలి బాలసుందర రావు గారి కుమార్తె. ఆమె బి.ఎ ఎకనమిక్స్ చదివారు. ఆమె ప్రముఖ తెలుగు సినీనటుడు చంద్రమోహన్ భార్య.
ఈమె రాసిన కథల్లో బ్రతుకు గురించి గొప్ప తాత్త్వికమైన పరిశీలనా, విశ్లేషణా కనిపిస్తాయి.కథాంశాల్లో కూడా నవ్యత ఉంది. సంఘంపైన బాధ్యతా, అవగాహనా కనిపిస్తాయి.
ఆమె ఎన్నో కథలు, నవలలు రాసింది. చంద్రమోహన్ తో పెళ్లి కాకముందు నుంచే రచనలు చేస్తోంది. వారికి ఇద్దరమ్మాయిలు. పెళ్లిళ్లయిపోయాయి. పెద్దమ్మాయి మధుర మీనాక్షి సైకాలజిస్టు. ఆమె భర్త బ్రహ్మ అశోక్ ఫార్మసిస్టు. అమెరికాలో స్థిరపడ్డారు. చిన్నమ్మాయి మాధవి వైద్యురాలు. ఆమె భర్త నంబి కూడా డాక్టరే. చెన్నైలోనే ఉంటున్నారు.
స్మృతి చిహ్నం 
ఆత్మహత్య
తమసోమా జ్యోతిర్గమయ
గాలి బాలసుందర రావు
గాలి బాలసుందర రావు ప్రముఖ వైద్యులు మరియు వైద్యశాస్త్ర రచయిత. ఆయన ప్రముఖ తెలుగు సినీనటుడు చంద్రమోహన్ కు మామగారు. ఈమె కుమార్తె జలంధర చంద్రమోహన్ ప్రముఖ రచయిత్రి. ఆయన చెన్నైలోని ప్రముఖ వైద్యశాలలో అసిస్టెంటు సర్జన్ గా తన సేవలనందించారు.
ఆయన ఆరోగ్య శాస్త్ర ప్రచారకులు. ఉన్నత విద్యాభ్యాస అనంతరం చెన్న పట్టణంలొ వైద్య వృత్తిని అవలంభించారు. పలు వ్యాధులు చికిత్సలో నూతన సంవిధానాలను ఆవిష్కరించారు. చెన్నపురి తెలుగువారికి విశేష వైద్యసేవలను అందించారు. వివిధ వైద్యశాగ్ర గ్రంథాలను రచింది వైద్యశాస్త్రాన్ని సన్నిహితం చేసారు. తెలుగు ప్రజల ఆరోగ్య సంరక్షణకు, అంకితమై విశేష కృషి చేసారు.
ఆయనకు బాల్య నుండి డాక్టరు అకవాలనే అభిలాష ఉండేది. అందుకోసమై కృష్ణా జిల్లా వాస్తవ్యుడైన ఆయన జీవశాస్త్ర అధ్యయనానికి విశాఖపట్నం వచ్చారు. విశాఖపట్నంలో మెడికల్ కళాశాలలో వైద్య విద్యనభ్యసించారు. ప్రముఖ వైద్యులు డాక్టర్ గాలి బాలసుందర రావు ఇంట్లో జరిగే రాజకీయ సమావేశాలకు తిలక్ క్రమం తప్పకుండా హాజరయ్యేవారు.
తనూరాయ్
తనూరాయ్ భారతీయ సినిమా నటి, ప్రచారకర్త. పూరీ జగన్నాథ్ దర్శకత్వంలో వచ్చిన ఇట్లు శ్రావణి సుబ్రమణ్యం సినిమా ద్వారా తెలుగు తెరకు పరిచయమైన తనూరాయ్ తమిళ, మళయాల, కన్నడ, బెంగాళీ చిత్రాలలో నటించింది.
తనూరాయ్ 1980, డిసెంబర్ 26న కలకత్తా లో జన్మించింది. 2వ సంవత్సరం కళాశాల చదువును మధ్యలోనే మానేసి, ముంబై వెళ్లి ఫిల్మ్ యాక్టింగ్ లో శిక్షణ పొందింది.
తనూరాయ్ 2001లో పూరీ జగన్నాథ్ దర్శకత్వంలో వచ్చిన ఇట్లు శ్రావణి సుబ్రమణ్యం సినిమాలో తొలిసారిగా నటించింది. అటుతరువాత ఆనందం, మనసంతా నువ్వే వంటి చిత్రాలలో నటించింది.
లేఖా వాషింగ్టన్
ఫ్ఫ్ఫ్లేఖా వాషింగ్టన్, భారతీయ సినీ నటి, ప్రొడక్ట్ డిజైనర్. ఆమె ఎక్కువగా తమిళ, హిందీ, కన్నడ, తెలుగు సినిమాల్లో నటించింది. 2002లో శిల్పిగా మొదట ప్రసిద్ధి చెందిన లేఖ, ఆ తరువాత చెన్నైలో నాటక కళాకారిణిగా ప్రఖ్యాతి పొందింది. ఎస్.ఎస్.మ్యూజిక్ ఛానల్ లో వ్యాఖ్యాతగా కూడా పని చేసింది ఆమె. 2008లో జయమకొండాన్ అనే తమిళ సినిమాలో సహాయనటిగా కెరీర్ ప్రారంభించింది లేఖా. ఆ తరువాత ఆమె మల్టీస్టారర్ సినిమాలైన వేదం, వా ల్లో నటించింది.
చెన్నైలో జన్మించింది లేఖ. ఆమె తండ్రి కెన్నెత్ పూర్వీకులు బర్మీస్, ఇటాలియన్, పంజాబీ కుటుంబానికి చెందిన వారు కాగా, తల్లి గీతా మహారాష్ట్రకు చెందినది. ఆమె తల్లిదండ్రుల కుటుంబాలు వివిధ ప్రాంతాలకు చెందినవారైనా, వారింట్లో ఇంగ్లీషు, మరాఠీ భాషల్లో మాట్లాడుకుంటూ ఉన్నా, చెన్నైలో పుట్టి పెరగడం వల్ల తాను దక్షిణ భారతానికి చెందిన అమ్మాయిగా చెప్పుకుంటుంది లేఖ.
చెన్నైలోని స్టెల్లా మారిస్ కళాశాలలో ఫైన్ ఆర్ట్స్ లో డిగ్రీ చదివింది ఆమె. ఆ తరువాత జాతీయ ఇన్స్టిట్యూట్ ఆఫ్ డిజైన్ లో కొన్ని కోర్సులు చేసింది. మొదట లైఫ్ స్టైల్ ప్రొడక్ట్ డిజైన్ లో కోర్సు చేసిన ఆమె, ఫిలిం అండ్ వీడియో కమ్యూనికేషన్ కోర్సు చేసింది. ఫిలిం మేకింగ్ చదువుకునే సమయంలో కెమెరా వెనకాల పనిచేయడం కన్నా, కెమెరా ముందు పనిచేయడమే మంచిది అని నిర్ణయించుకుంది లేఖ. ఆమె కోర్సు చేసే సమయంలో స్పూనెరిసం, క్యాచ్ 22, సన్ అనే షార్ట్ ఫిలింలు తీసింది. ఈ సినిమాలను మయన్మార్, మారిషస్ లలో నిర్మించింది ఆమె.
జి.సత్యనారాయణ రెడ్డి
జి.సత్యనారాయణ రెడ్డి వైద్య శాస్త్రవేత్త.
ఆయన పశ్చిమగోదావరి జిల్లా భీవవరంలో జన్మించారు. ఆంధ్రా మెడికల్ కళాశాల విద్యార్థిగా డా. యల్లాప్రగడ సుబ్బారావు గారికి ఏకలవ్య శిష్యులుగా మారి, స్ఫూర్తి పొందారు. మెడిసన్ లో గ్రాడ్యుయేషన్ పూర్తిచేసిన తరువాత 1972లో ఉన్నత విద్యాభ్యాసానికి అమెరికా వెళ్ళారు. వెళ్లే ముందు గుంటూరు మెడికల్ కాలేజీలో చదువుతున్న వసంతను వివాహం చేసుకున్నారు.
అమెరికా చేరి విద్యాభ్యాసం చేస్తూ సుబ్బారావు గారి ప్రయోగాలను, తదితర పరిశోధనాంశాలను గూర్చి అధ్యయనం చేసారు. లక్షలాది మంది ప్రాణాలను కాపాడగలిగిన కొత్త కొత్త మందుల తయారీకి సంసిద్దమయ్యారు. చిల్డ్రన్ స్పెషలైజేషన్ లో పరిశోధనలు చేసారు. పసిబిడ్డల చికిత్స నిర్వహిస్తూనే కొత్త మందుల రూపకల్పనకు కఠోర పరిశ్రమ చేసారు. విటమిన్ డి లోపంతో దాపురించే రికెట్స్ వ్యాధి పిడిత పిల్లలను పరీక్షించారు. ఆ పిల్లలకు చికిత్సలు జరుపుతూ విటమిన్ డికి సంబంధించిన పరిశోధనలు కొనసాగించారు.
విటమిన్ డికి సంబంధించిన పరిశోధనలో అనేక ఉత్సాహకరమైన అంశాలు ఆవిష్కారమయ్యాయి. ఈ ప్రోత్సాహకర ఫలితాలే సుదీర్ఘమైన ఆయన పాతికేళ్ల పరిశోధనను మరింత అభివృద్ధి పరిచాయి. విటమిన్ డి నుండి విష వ్యర్థాలను తొలగించే పరిశోధనలు ఆవిశ్రాంతం నిర్వహించారు. అధికంగా విటమిన్ డి వాడటంలోనూ (సూర్యకాంతి పుష్కలంగా లభించని అమెరికా వంటి దేశాల్లో పాలతో విటమిన్ డి తీసుకొనే అలవాటు ఉంది) కాన్సర్, కిడ్నీ వ్యాధుల్లో విటమిన్ డి వాడవలసినప్పుడు దుష్పరిణామాల బెడద ఉండేది. వ్యర్థ పదార్థాలను తొలగించగలిగే విటమిన్ డి నిరభ్యంతరంగా, ఆనందంగా వాడవచ్చునని తేల్చుకున్నారు.. పాతికేళ్ళ పరిశోధనా బలమే ఈయనకు ఇందుకు మార్గాన్ని చూపింది. అతి తక్కువ వ్యర్థపదార్థాల విటమిన్ డి ఆధారిత మందులు తయారుచేసారు. కొలన్, బ్రెస్ట్ కాన్సర్, కిడ్నీ పాడయిన కేసులలో ఈ వినుత్న విటమిన్ డి మందులు ప్రతిభావంతంగా పని చేయడాన్ని ఈయన పరిశోధనలు నిరూపించారు.
ఈయన సుదీర్ఘ పరిశోధనలు 1985లో విజయవంతమయ్యాయి. డిసెంబరు 25 వ తేదీన విటమిన్ డి నుండి విజయవంతంగా విషతుల్య పదార్థాలను తొలగించ గలిగారు. ఈయన తరయారుచేసిన మందును కిడ్నీ పాడయిన వారి కోసం వాడి, ఫలితాలను సాధించడంతో గుర్తింపు వచ్చింది. పేటెంట్ తీసుకున్నారు. ప్రపంచ వ్యాప్తంగా మందుల కంపెనీలు దీని తయారీకి ముందుకు వచ్చాయి.
ఈయన పరిశోధనా ఫలితాలు కేన్సర్ వ్యాధులకే కాకుండా మన దేశంలో అత్యధికంగా ఉన్న సొరియాసిన్ వ్యాధి చికిత్సలో ఫలితాలను సాధిస్తున్నాయి. కొత్త విటమిన్ డి ఆధారిత మందులు ఎన్నో వ్యాధుల చికిత్సకు ఉపయోగపడతాయని తేలింది.
వెలమాటి రాందాస్
వెలమాటి రాందాస్ వైద్య శాస్త్రవేత్త. శ్వాస వ్యవస్థ వైద్యులలో అగ్రగణ్యుడు.
ఆయన పశ్చిమ గోదావరి జిల్లా , కొవ్వలి గ్రామంలో ఫిబ్రవరి 2 1923 న జన్మించారు. 1948లో వైద్య విద్యను ఆంధ్ర మెడికల్ కళాశాల నుండి అభ్యసించారు. 1951లో మద్రాసులో టిడిడి ను, 1952లో మద్రాసు నుండి డి.ఎం.ఆర్ పట్టాను, 1954లో ఎం.ఆర్.సి.పి ను ఎడిన్‌బర్గ్ నుండి అందుకున్నారు. 1990 లో ఎడిన్‌బర్గ్ నుండి ఎఫ్.ఆర్.సి.పి ను అందుకున్నారు.
ఉన్నత విద్యాభ్యాసం అనంతరం విదేశాలలో పరిశోధనలు నిర్వహించారు. ప్రతిష్టాత్మకమైన ఎడెన్‌బర్గ్ లోని రాయల్ కాలేజ్ ఆఫ్ ఫిజీషియన్స్ ల గౌరవ సభ్యత్వం అందుకున్న అతి కొద్ది మంది వైద్యులలో ఈయన ఒకరు. వైద్య పరిశోధన, చికిత్స రంగంలొ అంతర్జాతీయ ఖ్యాతిని గడించారు. దేశ, విదేశీ సైన్స్ జర్నల్స్ లో అనేక పరిశోధనా వ్యాసాలు రాసారు. హైదరాబాద్ లోని గాధీ హాస్పటల్, చెస్ట్ ఆసుపత్రిలలో ప్రొఫెసరుగా పనిచేసారు. ఆస్తమా వ్యాధిమీద గణనీయ పరిశోధనలు చేసారు. హైదరాబాదులో స్థిరపడి కాలుష్య దుష్పరిమాణాలు మీద గ్రంథ రచనలు చేసారు. ఆస్తమా వ్యాధి చికిత్సా రంగంలొ విశేష అనుభవం గడించారు. జూన్ 24 2006 న మరణించారు.
అపర్ణా సేన్
అపర్ణా సేన్ (జననం 1945 అక్టోబరు 25) ఒక భారతీయ సినిమా దర్శకురాలు, సినీ రచయిత్రి మరియు నటీమణి. ఈమె బెంగాలీ చిత్రాల ద్వారా ప్రసిద్ధి చెందింది. ఈమె 1960-80 దశకాలలో కథానాయికగా అనేక సినిమాలలో నటించింది. ఈమె ఖాతాలో 3 జాతీయ చలనచిత్ర పురస్కారాలు, 9 అంతర్జాతీయ చలనచిత్ర పురస్కారాలు, 9 బెంగాల్ ఫిలిం జర్నలిస్ట్స్ అసోసియేషన్ అవార్డులు చేరాయి. భారత ప్రభుత్వం 1987లో పద్మశ్రీ పురస్కారంతో సత్కరించింది.
ఈమె ప్రస్తుతం బంగ్లాదేశ్‌లో ఉన్న జెస్సూర్ జిల్లాలో ఒక బెంగాలీ కుటుంబంలో జన్మించింది. ఈమె తండ్రి చిదానంద దాస్‌గుప్తా ఒక అనుభవజ్ఞుడైన సినీ విమర్శకుడు మరియు చలనచిత్ర దర్శకుడు. తల్లి సుప్రియా దాస్‌గుప్తా ప్రముఖ కాస్ట్యూమ్‌ డిజైనర్. ఆమె 1995లో తన 73వ యేట ఆమోదిని అనే చిత్రానికి ఉత్తమ కాస్ట్యూమ్‌ డిజైనర్‌గా జాతీయచలనచిత్ర పురస్కారాన్ని అందుకుంది. అపర్ణ బాల్యం హజరీబాగ్‌లోను, కోల్‌కాతాలోను జరిగింది. ఈమె కోల్‌కాతాలోని బాలికల మోడల్ హైస్కూలులో ప్రాథమిక విద్య చదివింది. ఈమె ప్రెసిడెన్సీ కాలేజీ నుండి ఇంగ్లీషులో బి.ఎ. పట్టాపుచ్చుకుంది.
ఈమె ప్రెసిడెన్సీ కాలేజీలో చదివే రోజులలో తన 15వ యేట సినిమా రంగ ప్రవేశం చేసింది. తన తండ్రికి స్నేహితుడైన సత్యజిత్ రే దర్శకత్వంలో 1961లో వెలువడిన "తీన్ కన్య" అనే చిత్రంలో మృణ్మయి పాత్రను ధరించింది. తరువాతి కాలంలో సత్యజిత్‌రే దర్శకత్వంలో అనేక సినిమాలు చేసింది.
1965లో మృణాల్ సేన్ చిత్రం "ఆకాశ్ కుసుమ్‌"లో నటించింది. అప్పటి నుండి 1970వ దశకం చివరిదాకా నిలకడగా అనేక బెంగాలీ చిత్రాలలో నటించింది. ఈ సమయంలో "ఇమాన్ ధరమ్" వంటి కొన్ని హిందీ చిత్రాలలో కూడా నటించింది. 1969లో "ది గురు" అనే ఆంగ్ల చిత్రంలో కూడా నటించింది. ఈమె అమితాబ్ బచ్చన్, శశికపూర్, సంజీవ్ కుమార్ వంటి హిందీ నటుల సరసన, సౌమిత్ర చటర్జీ, ఉత్తం కుమార్, రాహుల్ బోస్ వంటి బెంగాలీ హీరోల సరసన నటించింది.
2009లో ఈమె నటించిన అంతహీన్ అనే బెంగాలీ చిత్రానికి నాలుగు జాతీయ చలనచిత్ర పురస్కారాలు దక్కాయి.
ఈమె 1981లో "36 చౌరంగీ లేన్" చిత్రం ద్వారా దర్శకురాలిగా మారింది. ఆ చిత్రానికి ఈమే స్క్రీన్ ప్లే సమకూర్చింది. కలకత్తాలో నివసించే ఒక ముసలి ఆంగ్లో ఇండియన్ ఉపాధ్యాయుడి కథ అది. ఈ చిత్రానికి ఉత్తమ దర్శకురాలిగా జాతీయ చలనచిత్ర పురస్కారం ఈమె అందుకుంది. అంతే కాక మనీలాలో జరిగిన అంతర్జాతీయ చలనచిత్రోత్సవంలో ఈ చిత్రం "గోల్డన్ ఈగల్" అవార్డును గెలుచుకుంది. ఈ చిత్రం తరువాత ఈమె "పరోమా" (1984), "సతి" (1989), "పరోమితర్ ఏక్ దిన్" (2000), "మిస్టర్ అండ్ మిసెస్ అయ్యర్" (2002), "15, పార్క్ అవెన్యూ", "ది జపనీస్ వైఫ్" (2010), "ఇతి మృణాళిని" (2011), "గొయ్నర్ బక్షొ" (2013), "ఆర్షి నగర్" (2015) వంటి చిత్రాలకు దర్శకత్వం వహించింది.
ఈమె మూడు పర్యాయాలు వివాహం చేసుకుంది. ఈమె చిన్నవయసులోనే సంజయ్ సేన్‌తో వివాహం జరిగింది. రచయిత, జర్నలిస్టు ముకుల్ శర్మ ఈమె రెండవ భర్త. అతనితో విడాకులు తీసుకున్న తరువాత అమెరికాలోని ప్రొఫెసర్ కళ్యాణ్ రేని వివాహం చేసుకుంది. ఈమెకు కమలిని, కొంకణా సేన్ అనే ఇద్దరు కుమార్తెలు. "కొంకణా సేన్" సినిమా నటిగా పేరుగడించింది.
పిన్నమనేని నరసింహారావు
పిన్నమనేని నరసింహారావు ఇ.ఎన్.టి వైద్య పరిశోధకులు.
ఆయన ఆంధ్రప్రదేశ్ రాష్ట్రానికి చెందిన కృష్ణా జిల్లా లోని నెప్పల్లి గ్రామంలో 1914లో పున్నయ్య, వరలక్ష్మీ దంపతులకు జన్మించారు. ఆయన కుటుంబం సమాజ సేవ మరియు జాతీయ వాదం కలిగి ఉండేవారు. ఆయన తండ్రి పిన్నమనేని పున్నయ్య గారు స్థానిక సంస్థల నిర్వహణలలో నాయకత్వం వహించేవారు. ఆయన తల్లివైపు బంధువులు జాతీయ ఉద్యమాలలో పాల్గొనేవారు. వారసత్వంగా నరసింహారావు బాల్యంలో సమాజ సేవలలో అంకిత భావంతో భాగస్వాములయ్యేవారు. ప్రజలకు సేవలందించలనే తలంపుతో ఆయన వైద్య వృత్తిపై ఆసక్తిని పెంచుకున్నారు. ఆయన ప్రాథమిక విద్యను స్థానిక విజయవాడలో పూర్తిచేసారు. తరువాత మద్రాసు వెళ్ళి క్రిస్టియన్ కళాశాలలో ఇంటర్మీడియట్ విద్యనభ్యసించారు.
ఆయన విశాఖపట్నం మెడికల్ కళాశాలలో చేరి 1939లో మెడిసిన్ లో పట్టభద్రుడయ్యారు. 1946లో ఆయన ఒటొలారినాలజీలో ఆంధ్ర విశ్వవిద్యాలయం నుండి ఎం.ఎస్. డిగ్రీని చేసారు. ఆయన తరువాత విశాఖపట్నంలోని కింగ్ జార్జి హాస్పటల్ లో ఇ.ఎన్.టి సర్జన్ గా నియముతులైనారు. తరువాత ఆంధ్ర మెడికల్ కళాశాల లో ఇ.ఎన్.తి విభాగాధిపతిగా పనిచేసారు. 1942లో ఆయన చేరిన తరువాత ఆయన ఆ విభాగంలో లెక్చరర్ గానూ, ట్యూటరుగానూ తన సేవలనందించారు. 1946లో ఆయన తన గురువుగారైన డా. తిరుమలరావు పదవీవరమణ చేసిన స్థానంలో లెక్చరర్ గా పనిచేసారు. 1946లో ఆంధ్ర వైద్య కళాశాలలో ఇ.ఎన్.టి వ్యాధుల కోర్సు ప్రారంభించబడినది. ఆయన సుమారు 30 పరిశోధనా పత్రాలను ప్రచురించారు. 1955లో ఆయన ఎఫ్.ఐ.సి.ఎస్ పురస్కారాన్ని, 1959లో ఎఫ్.ఎ.సి.ఎస్ పురస్కారాన్ని పొందారు. ఆయన 1978లో ఆంధ్ర విశ్వవిద్యాలయంనుండి మరియు 1984లో నాగార్జున విశ్వవిద్యాలయం నుండి చెవి,ముక్కు మరియు గొంతు విభాగ (ఇ.ఎన్.టి) విశేష పరిశోధకునిగా డి.ఎస్.సి గౌరవాలను పొందారు. ఆగస్టు 1994లో ఆయన భారత మెడికల్ కౌన్సిల్ కు అధ్యక్షునిగా ఎన్నికైనారు.
వైద్య విద్యాభ్యాసానంతరం గుంటూరు మెడికల్ కాలేజీ ప్రిన్సిపాల్‌గా, ఆంధ్ర విశ్వవిద్యాలయానికి రెండుసార్లు వైస్ ఛాన్సలరుగా, మెడికల్ కౌన్సిల్ ఆఫ్ ఇండియా అధ్యక్షులుగా, ఇంటర్నేషనల్ మెడికల్ సైన్సెస్ అకాడమీకి అధ్యక్షులుగా భాద్యతలు నిర్వర్తించారు. ఇంటర్నేషనల్ మెడికల్ సైన్సెస్ అకాడమీకి వ్యవస్థాపక సభ్యులుగా 1981 నుండి2002 వరకు ఉండి విశిష్ట సేవలు అందించారు. చెవి, ముక్కు, గొంతు వ్యాధుల శస్త్రచికిత్స చికిత్సలో నూతన పరిశోధనలు చేసి, అత్యుత్తమ నిపుణులుగా ఖ్యాతి గడించారు. గుంటూరు వైద్య కళాశాలలో 1968లో మైక్రో ఇయర్ సర్జరీస్ ప్రారంభించారు. ఇంటర్నేషనల్ మెడికల్ సైన్స్ అకాడమీకి ఆయన అధ్యక్షులుగా భాద్యతలు నిర్వర్తించిన సమయంలో అకాడమి ఆర్థికంగా మంచి పరిపుష్టిని సాధించింది. పరిపాలనా దక్షత, క్రమశిక్షణలతో అకాడమి సర్వతోముఖాభివృద్ధికి కృషి చేసారు. ఇండియన్ మెడికల్ సైన్సెస్ అకాడమీ, ఇంటర్నేషనల్ మెడికల్ సైన్సెస్ అకాడమీలూ రెంటినీ అభివృద్ధి చేయాలనే ఆకాంక్షతో కఠోర పరిశ్రమ చేసారు. విజయవాడలోనే స్థిర నివాసం ఏర్పరచుకొని 2002 లో మరణించారు. 
అంతర్జాతీయ మెడికల్ సైన్సెస్ అకాడమీ వారు ఈయన పేరు మిద అంతర్జాతీయ పురస్కారాన్ని ఏర్పాటు చేసారు. ఇది "డా.పిన్నమనేని నరసింహారావు అంతర్జాతీయ అవార్డు" పేరుతో అందజేయబడుతుంది.
ఈయన సోదరుడు పిన్నమనేని వెంకటేశ్వరరావు(జ.16.12.1910) కూడా విజయవాడకు చెందిన ప్రముఖ వైద్యులు. ఆయన మరియు ఆయన కుటుంబ సభ్యులు "డాక్టర్ పిన్నమనేని అండ్ శ్రీమతి సీతాదేవి ఫౌండేషన్" 1989, డిసెంబరులో ఏర్పాటు చేసారు. 1989 నుంచి దాదాపు ప్రతి ఏడాది దేశ ప్రముఖులకు పురస్కార ప్రదానం చేస్తున్నారు.